Ўзбекистонда назоратга олиниш навбати қурилиш ташкилотларига « O'zbekiston ERK Demokratik Partiyasi\nЎзбекистонда назоратга олиниш навбати қурилиш ташкилотларига\n25 March 2014 - 9:50\nPodrobno.uz нашри берган хабарга кўра Ўзбекистонда қурилиш-пудрат ташкилотларининг махсус реестри тузилди.\nМазкур реестрни шакклантиришда Давлат архитектура қурилиши, Давлат статистика қўмитаси, Қорақалпоғистон Республикаси Вазирлар Маҳкамаси, вилоятлар ва Тошкент шаҳар ҳокимликлари шуғулланишган. Бугунги кунда реестрга 1.9 мингдан ортиқ қурилиш-подряд ташкилотлари китирилган. 2014 йил 1июлдан бошлаб капитал қўйилмалар ҳисобидан молиялаштириладиган объектларда қурилиш-монтаж ишларини фақатгина шу реестрга кирган подряд ташкилотлари амалга ошириш мумкин.\nНашрда фақат реестрга киритилиш эвазига қурилиш ташкилотларига гўёки қулайликлар яратишга қаратилган имтиёзлар берилгани ҳақида сўз боради. Масалан, реестрга кирган ташкилотларнинг қатор солиқ преференцияларига эга бўлиши айтилади. Преференциялар сифатида қуйидаги тўловлардан озод қилиниш ҳақида сўз боради:\n-2018 йил 31 декабргача Ўзбекистонда ишлаб чиқарилмайдиган қурилиш техникаси ва жихозлар, кичик механизация воситалари, технологик таъминот, жумладан асбоб-ускуна, эҳтиёт қисмлари ва жиҳозлар махсулотларини импорт қилиш учун божхона тўловлари;\n-реестрга кирган санадан бошлаб 3 йилга қурилиш техникаси ва жихозлар, кичик механизация воситалари, технологик таъминот, жумладан асбоб-ускуна, эҳтиёт қисмлари ва жиҳозлар махсулотларини сотиб олиш натижасида озод қилинадиган маблағларнинг мақсадли йўналтирилган юридик шахсларнинг фойда солиғидан.\nКўрсатилган имтиёзларни бериш натижасида озод қилинган маблағларнинг мақсадсиз ишлатилганлиги натижасида жарима санкциялари қўлланилган ҳолда ушбу маблағлар давлат бюджети фойдасига унидирилиши ьаъкидланади.\nБироқ, мазкур реестрларнинг тузилишдан мақсад фақатгина солиқ имтиёзлар яратиб бериш эмас, балки қурилиш ташкилотлари устидан назоратни кучайтирш эканлигини эсдан чиқармаслик керак. Юқорида санаб ўтилган имтиёзлар ўз навбатида қурилиш ташкилотлари зиммасига бир қанча мажбуриятларни ҳам юклаши мумкин. Хусусан, қурилиш ташкилотининг объектларда қурилиш-монтаж ишларини амалга ошириш мақсадида бирор бир тендерда қатнашиш учун юқорида таъкидланган реестрга олинганлик тўғрисидаги ҳужжат ёки рухсатнома тақдим қилишига тўғри келади. Бу эса, ўз навбатида ортиқча бюрократия ва қоғозбозликпроцедураларидан ўтишни тақозо этади. Ундан ташқари, реестрдаги маълумотларни доимий равишда янгилаб туриш зарурати ҳокимият идораларининг қурилиш ташкилотлари ишига ортиқча аралашувига олиб келиши мумкин. Бу эса шундоқ ҳам коррупция ботқоғига ботган давлатлар рўйхатида энг олдинги ўринларда турувчи Ўзбекистонда давлат масъулларига яна бир ноқонуний даромад манбаини яратиб беради.\nЎзбекистонда кейинги йиллар мобайнида турли хил йўналишлардаги тадбиркорлик субъектлари фаолиятини назоратга олишга қаратилган бир қанча реестрларни тузишга алоҳида эътибор берила бошланганини кузатиш мумкин. Масалан, 2013 йил 23 октябрь куни “Гаров реестри тўғрисида”ги Ўзбекистон Республикасининг Қонуни қабул қилинганди. Мақсади гаров реестрини юритиш соҳасидаги муносабатларни тартибга солишдан иборат деб айтилган мазкур қонун асосида яна бир назорат органи – гаров реестрини юритиш учун Ўзбекистон Республикаси Марказий банки ҳузурида гаров реестрини юритувчи ташкилот тузилганди.


Наманганда мактабга ҳижобда қатнаётган қизлар билан профилактик суҳбат ўтказилди - 13.04.2021, Sputnik Ўзбекистон\nНаманганда мактабга ҳижобда қатнаётган қизлар билан профилактик суҳбат ўтказилди\nТОШКЕНТ, 13 апр — Sputnik. Ҳижоб ўраган ўқувчи қизларнинг ИИБ ходими қаршисида тургани акс этган сурат ижтимоий тармоқларда қизғин муҳокамаларга сабаб бўлди.\nТОШКЕНТ, 13 апр — Sputnik. Ҳижоб ўраган ўқувчи қизларнинг ИИБ ходими қаршисида тургани акс этган сурат ижтимоий тармоқларда қизғин муҳокамаларга сабаб бўлди. Наманган вилояти ИИБ ҳолат юзасидан расмий муносабат билдирди. Билдирилишича, 8 апрель куни Янгиқўрғон туманидаги 10-сонли мактаб маъмурияти туман ИИБга алоқа хатини юборган. Унда мактабда аввалига 5 нафар, охирги кунларда эса 10 нафар қизлар белгиланган тартибдаги мактаб формасини кийиб юриш қоидаларига риоя қилмаётгани баён қилинган. Уларга бир неча маротаба мактаб формасида, лозим бўлса, оддий рўмол ўраб келишлари тўғрисида тушунтирилган. Бироқ ота-оналар ҳам, қизлар ҳам мактабнинг ички тартиб-қоидаларига риоя қилмаяпти.Туман ИИБ ҲПБ ХҚМБ катта инспектори 10 апрель куни ушбу мактабда тарғибот ва ташвиқот ишларини олиб бориш мақсадида 9-10-11-синфлар ўртасида жиноят содир этилишининг олдини олиш юзасидан муҳокама йиғилишини ташкиллаштирган.Муҳокама давомида алоқа хатида кўрсатилган қизлар билан профилактик суҳбатлар ўтказилган ва уларга Вазирлар Маҳкамасининг 2018 йил 15 августдаги 666-сонли қарори тушунтирилган. Унда ўқувчиларнинг мактаб формасига турли дин конфессиялари ҳамда субмаданиятларга мансубликни акс эттирувчи элементларни (ҳижоб, кипа, кашая, хоч ва бошқалар) қўшишига йўл қўйилмаслиги кўрсатилган.\nнаманган вилояти, мактаб\nЯнгиқўрғон туманидаги мактабда 10 нафар ўқувчи огоҳлантиришларга қарамасдан ҳижобда дарсга қатнаган.\nТОШКЕНТ, 13 апр — Sputnik. Ҳижоб ўраган ўқувчи қизларнинг ИИБ ходими қаршисида тургани акс этган сурат ижтимоий тармоқларда қизғин муҳокамаларга сабаб бўлди. Наманган вилояти ИИБ ҳолат юзасидан расмий муносабат билдирди.\nБилдирилишича, 8 апрель куни Янгиқўрғон туманидаги 10-сонли мактаб маъмурияти туман ИИБга алоқа хатини юборган.\nУнда мактабда аввалига 5 нафар, охирги кунларда эса 10 нафар қизлар белгиланган тартибдаги мактаб формасини кийиб юриш қоидаларига риоя қилмаётгани баён қилинган. Уларга бир неча маротаба мактаб формасида, лозим бўлса, оддий рўмол ўраб келишлари тўғрисида тушунтирилган. Бироқ ота-оналар ҳам, қизлар ҳам мактабнинг ички тартиб-қоидаларига риоя қилмаяпти.\n25 Феврал 2020, 14:05\nТуман ИИБ ҲПБ ХҚМБ катта инспектори 10 апрель куни ушбу мактабда тарғибот ва ташвиқот ишларини олиб бориш мақсадида 9-10-11-синфлар ўртасида жиноят содир этилишининг олдини олиш юзасидан муҳокама йиғилишини ташкиллаштирган.\nМуҳокама давомида алоқа хатида кўрсатилган қизлар билан профилактик суҳбатлар ўтказилган ва уларга Вазирлар Маҳкамасининг 2018 йил 15 августдаги 666-сонли қарори тушунтирилган.\nУнда ўқувчиларнинг мактаб формасига турли дин конфессиялари ҳамда субмаданиятларга мансубликни акс эттирувчи элементларни (ҳижоб, кипа, кашая, хоч ва бошқалар) қўшишига йўл қўйилмаслиги кўрсатилган.\n“Суҳбат якунида ўқувчи қизларга мактабга белгиланган тартибда кийиниб келишлари, ҳижобда эмас рўмол ўрашлари мумкинлиги, бунга ҳеч ким қаршилик кўрсатмаслиги тушунтириб ўтилган”, - дейилган хабарда.


Европа кенгаши раҳбари: «Трампдек дўст бор экан, душманга ҳожат йўқ» » Ўзбекистон янгиликлари – Zamin.uz\nЕвропа кенгаши раҳбари Доналд Туск Болгария пойтахти София шаҳрида ўтказилган Европа иттифоқи раҳбарлари саммити олдидан: «Трампдек дўст бор экан, душманга ҳожат йўқ», – деди. Бу ҳақда «Sabah»га таяниб Хабар нашри маълум қилмоқда.\nЭрон ядровий битимидан бош тортган ва Теҳрон билан иқтисодий ҳамкорлик қилаётган давлатларга санкция қўлланади дея таҳдид қилаётган Трампга: «Унга раҳмат айтишимиз керак. У туфайли айрим хомхаёллардан воч кечдик. Ёрдам керак бўлганида, ўзимизнинг қўлимиз борлигига шукур қиламиз», – деди.\nЭрон билан ядровий битим имзолаган Европа давлатлари орасида Англия, Франция ва Германия ҳам бор. Доналд Тускнинг айтишича, бу давлатлар АҚШнинг қарори қандай бўлишидан қатъи назар, битимдан воз кечмаслигини маълум қилган.\nБош саҳифа » Дунё » Европа кенгаши раҳбари: «Трампдек дўст бор экан, душманга ҳожат йўқ»


ЎзА - Партияларнинг тиббий хизматни ривожлантириш бўйича таклифлари борми?\nЎзбекистон Экологик партияси касалликни даволашдан кўра унинг олдини олиш афзаллигини билдириб, мамлакатда аҳолига тоза ичимлик сувини етказиш бўйича лойиҳа ва таклифлари борлигини билдирди.\nЎзбекистон "Миллий тикланиш" партияси халқ табобатини ривожлантириш тарафдори эканлигини ва тиббий суғуртани йўлга қўйиш таклифини олға сурди.\n"Адолат" социал-демократик партияси тиббиёт ходимларини моддий рағбатлантиришни режалаштирган. Шунингдек, мактаб ва ОТМларда тиббий хизматни сифатли йўлга қўйиш асосий мақсадларидан бири эканлигини маълум қилди.


To'ylar Muborak | OK.RU\nNews FeedTopics 42Photos 1Videos Participants 22\nҲисоб-китобимизга кўра, биргина Тошкент шаҳрининг ўзида никоҳ тўйи билан боғлиқ йигирмага яқин одат ва удумлар бор. Уларнинг ибтидоси “оқ ўрар” билан бошланади.\nҲисоб-китобимизга кўра, биргина Тошкент шаҳрининг ўзида никоҳ тўйи билан боғлиқ йигирмага яқин одат ва удумлар бор. Уларнинг ибтидоси “оқ ўрар” билан бошланади. Қизнинг\nТўй оқшомининг маликаси, шубҳасиз, оппоқ либосдаги келинчакдир. Базмда ҳамманинг нигоҳи унда, унинг нафис кўйлагида бўлади. “Melady” тўй либослари салони раҳбари Феруза Шодмонова ва Дилдора Соипова билан бўлган суҳбат тўлалигича ана шу либосга бағишланди.\nОқ кўйлак, оппоқ кўйлак…\nТўй оқшомининг маликаси, шубҳасиз, оппоқ либосдаги келинчакдир. Базмда ҳамманинг нигоҳи унда, унинг нафис кўйлагида бўлади. “Melady” тўй либослари салони раҳбари Феруза\nМАВЗУЛАР: МУҲАРРИР ХАТИ Тасодиф... Нима у? Қандай ва қачон юз беради?! Буни ҳеч ким аниқ далиллар билан исботлаб бера олмайди. Лекин юз бераётган тасодифларнинг ишоралари\nҲозир ҳар бир соҳада ўзгаришлар қилинмоқда. Тўй маросимларига оид хизматларда янгиликларга энг бой тармоқ — фото ва видео хизматлар, десак муболаға бўлмайди. “NVS Professional studio” раҳбари Музаффар Мирзааҳмедов билан бўлган суҳбат ана шу фикрни яна бир бор тасдиқлади.\nМангуга муҳрланган онлар\nҲозир ҳар бир соҳада ўзгаришлар қилинмоқда. Тўй маросимларига оид хизматларда янгиликларга энг бой тармоқ — фото ва видео хизматлар, десак муболаға бўлмайди. “NVS Professional\nАнъанавий тарзда ўтказиб келинаётган “Тo‘ylar muborak” фестивали 2016 йилда нафақат мода оламининг энг ёрқин кадрларини акс эттирди, балки халқаро кўламдаги лойиҳаларни амалга оширди. Натижада “Inter Tashkent Expo” компанияси ташаббуси ва саъй-ҳаракатлари ила “Муҳаббат тафти” ҳинд телесериалида бош ролни ижро этган актёр Барун Собти Ўзбекистонга ташриф буюрди ва кечанинг махсус меҳмони бўлди. Аҳамиятлиси, тадбирда Россия, Озарбойжон, Туркманистон, Қозоғистон ва бошқа қўшни республикалардан келга\n“ТO‘YLAR MUBORAK” - “ЮЛДУЗЛИ” фестивалнинг юлдуз меҳмонлари\nАнъанавий тарзда ўтказиб келинаётган “Тo‘ylar muborak” фестивали 2016 йилда нафақат мода оламининг энг ёрқин кадрларини акс эттирди, балки халқаро кўламдаги лойиҳаларни амалга\nДастурнинг галдаги меҳмони, “Ra’no studio” компанияси раҳбари Раъно Ортиқова билан бўлган суҳбат ҳам анчайин сермазмун, кенг қамровли бўлди, десак адашмаган бўламиз.\nРаъно Ортиқова: “Тўй — тўйдек бўлсин!”\n“Тўйлар муборак” лойиҳасининг навбатдаги меҳмони “Ёшлар” гуруҳи вакиллари Дилшод ва Дилмурод Қурбоновлар бўлишди.\nКуй-қўшиқ сочди жаранг, “Ёшлар” гуруҳи хизматда, қаранг!\n“Тўйлар муборак” лойиҳасининг навбатдаги меҳмони “Ёшлар” гуруҳи вакиллари Дилшод ва Дилмурод Қурбоновлар бўлишди. “Ёшлар” гуруҳи навбатчи гуруҳ сифатида\nУнутилмас анъана ва қадриятлар!


Заргарлик соҳасида ноҳалол тадбиркорлар реестрини юритиш тартиби тасдиқланади\nЎзбекистон 09:47 / 05.08.2020 2000\nВазирлар Маҳкамасининг “Ўзбекистон Республикасининг заргарлик соҳасидаги ноҳалол тадбиркорлик субъектлари реестрини юритиш тартиби тўғрисидаги низомни тасдиқлаш”ги қарори лойиҳаси эълон қилинди.\nЎзбекистон Республикасининг заргарлик соҳасидаги ноҳалол тадбиркорлик субъектлари реестрини юритиш тартиби тўғрисидаги Низом;\nЎзбекистон Республикасининг заргарлик соҳасидаги ноҳалол тадбиркорлик субъектларини реестрга киритиш ва ундан чиқариш учун маълумотларни тақдим этувчи масъул ваколатли органлари рўйхати тасдиқланади.\nЎзбекистон Республикаси Молия вазирлиги ҳузуридаги Давлат асиллик даражасини белгилаш палатаси 2021 йилнинг 1 январидан заргарлик соҳасидаги ноҳалол тадбиркорлик субъектлари реестрини Ўзбекистон Республикасининг очиқ маълумотлар Порталида юритилишини таъминлайди.\nЎзбекистон Республикасининг заргарлик соҳасидаги ноҳалол тадбиркорлик субъектлари реестрини юритиш тартиби тўғрисидаги низомга кўра, ваколатли органлар тақдим қилган маълумотларга асосланиб, реестрни юритиш, шунингдек ноҳалол тадбиркорлик субъектлари ҳақидаги маълумотларни электрон кўринишда унга киритиш ва чиқариб ташлаш Ўзбекистон Республикаси Молия вазирлиги ҳузуридаги Давлат асиллик даражасини белгилаш палатаси томонидан Ўзбекистон Республикаси очиқ маълумотлар Порталида жойлаштириш орқали амалга оширилади.\nРеестрдаги маълумотлардан ҳамма бепул ва эркин фойдаланиши мумкин.\nҚимматбаҳо металлар ва қимматбаҳо тошлардан тайёрланган, даво қилинган асиллик даражасига тўғри келмайдиган, заргарлик ва бошқа буюмларнинг асиллик даражасини аниқлаш ва тамғалаш тартибини бузилишига йўл қўйган ҳамда уларни реализация қилаётган маҳаллий заргарлик буюмларини ишлаб чиқарувчиларга нисбатан қонунчиликда белгиланган тартибда таъсир чоралари кўрилган ҳолда, заргарлик соҳасидаги ноҳалол тадбиркорлик субъектлари реестрига киритилади.\nНизомнинг 1-иловасидаги схемага мувофиқ ҳимояланган E – XAT электрон почтаси орқали электрон шаклда ноҳалол тадбиркорлик субъектлари ҳақидаги маълумотлар ваколатли органлар томонидан тақдим қилинади. Келиб тушган маълумотларни Асиллик палатаси 10 йил давомида сақловини амалга оширади.\nРеестр қуйидаги маълумотларни ўз ичига олади:\nа) асосий маълумотлар: юридик шахснинг номи ва ташкилий - ҳуқуқий шакли, солиқ тўловчининг идентификация рақами (СТИР), якка тартибдаги тадбиркорнинг фамилияси, исми, отасининг исми (агар бўлса) ва унинг солиқ тўловчининг идентификация рақами (СТИР);\nб) фаолиятни амалга ошириш жойи (вилоят, шаҳар, туман, кўча, уй рақами);\nв) ишлаб чиқарувчининг шахсий тамғаси изи шифри;\nг) ноҳалол тадбиркорлик субъектини реестрга киритиш ҳақида тақдимнома киритган ваколатли орган номи;\nд) маълумотлар киритилган сана;\nе) тадбиркорлик субъектини реестрдан чиқариш ҳақида маълумотлар киритган ваколатли орган номи;\nж) реестрдан чиқариш санаси;\nз) изоҳлар (асослар).\nРеестр, Қарорнинг 2–иловасида кўрсатиб ўтилган ваколатли органлар масъуллари томонидан тақдим қилинган маълумотларни заргарлик соҳасидаги ноҳалол тадбиркорлик субъектлари реестрига киритиш (чиқариш) орқали шаклланади.\nВаколатли орган Ўзбекистон Республикаси заргарлик соҳасидаги тадбиркорлик субъекти томонидан асиллик даражасини аниқлаш ва тамғалашда қонунчиликда белгиланган тартибни бузган ноҳалол тадбиркорлик субъектларини тегишли орган томонидан айбдор деб қарор қилинган кундан сўнг 5 иш куни муддатидан кечиктирмай, ноҳалол тадбиркорлик субъектлари реестрига киритиш учун Асиллик палатасига маълумотларни тақдим қилади.\nНоҳалол тадбиркорлик субъектлари ҳақидаги маълумотларни ваколатли орган йўлланма хат билан Низомнинг 2-иловасидаги шаклга мувофиқ тўлдирилган жадвалга асосан, электрон шаклда ҳимояланган E - XAT электрон почтаси орқали юборади.\nАсиллик палатаси ваколатли орган тақдим этган маълумотлар мавжудлигини ва ушбу Низомнинг 8-бандига мувофиқлигини, шунингдек, маълумотларнинг тўлиқлиги ва тўғри тўлдирилганлигини текширади.\nАгар маълумотлар тўлиқ ҳажмда тақдим этилмаган бўлса, Асиллик палатаси маълумотларни ваколатли органга қайтариш сабабини кўрсатган ҳолда, келиб тушган санадан бошлаб бир иш куни давомида қайтариб жўнатади, бунда ноҳалол тадбиркорлик субъекти ҳақидаги маълумотлар реестрга киритилмайди.\nВаколатли орган томонидан маълумотларни қайта тақдим этиш, қайтарилган санадан бошлаб, икки иш куни давомида амалга оширилиши керак.\nАсиллик палатаси тақдим этилган маълумотларни кўриб чиқилиши натижаларига кўра, ноҳалол тадбиркорлик субъекти тўғрисидаги маълумотларни бир иш куни давомида реестрга киритади.\nАсиллик палатасининг тегишли ваколатга эга бўлган вакили томонидан электрон имзо билан имзоланган маълумот реестр ёзувини ташкил этади.\nТадбиркорлик субъекти у ҳақидаги маълумотларни реестрга киритиш ҳақида Асиллик палатасига мурожаат қилган ваколатли органнинг қарори устидан судга шикоят қилиш ҳуқуқига эга.\nРеестрдан маълумотларни чиқариб ташлаш учун қуйидагилар асос бўлади:\nмаълумот киритилган кундан бошлаб бир йил ўтгач;\nягона давлат тадбиркорлик субъектлари реестридан чиқарилиши;\nюридик шахс тугатилганлиги ёки якка тартибдаги тадбиркор вафот этганлиги муносабати билан (якка тартибдаги тадбиркорнинг тадбиркорлик фаолиятини тўхтатиши бундан мустасно);\nтадбиркорлик субъектини реестрдан чиқариш тўғрисидаги суд қарори қонуний кучга кирганда;\nтадбиркорлик субъекти банкрот деб топилиш тўғрисидаги суд қарори қонуний кучга кирганда.\nНоҳалол тадбиркорлик субъекти ҳақидаги маълумотлар реестрга киритилган кундан бошлаб бир йил ўтгандан сўнг автоматик равишда реестрдан чиқарилади.\nТадбиркорлик субъектини реестрдан чиқариш, Низомнинг 2-иловасига мувофиқ ва Низомнинг 14-бандида кўрсатилган ваколатли орган томонидан тақдим этилган маълумотлар асосида Асиллик палатаси томонидан амалга оширилади.\nМаълумотлар ваколатли орган томонидан тегишли маълумот олинган кундан бошлаб 3 иш куни ичида тақдим этилади.\nНоҳалол тадбиркорлик субъектини реестрдан чиқариш учун қабул қилинган қарор ижросини тезлаштириш мақсадида, тадбиркорлик субъекти тегишли ҳужжатларни мустақил равишда, у ҳақидаги маълумотларни реестрга киритиш учун қарор қабул қилган ваколатли органга ёки бевосита Асиллик палатасига тақдим қилиш ҳуқуқига эга.\nНоҳалол тадбиркорлик субъекти у ҳақидаги маълумотларни реестрга киритиш ҳақида Асиллик палатасига мурожаат қилган ваколатли органнинг қарори устидан судга шикоят қилганда, Асиллик палатаси тадбиркорлик субъектини реестрдан чиқариш тўғрисидаги маълумотларни суд қарори чиқмагунча кўриб чиқишни рад этиши мумкин.\nТақдим этилган маълумотларни кўриб чиқиш натижалари бўйича Асиллик палатаси бир иш куни давомида, ноҳалол тадбиркорлик субъекти тўғрисидаги маълумотни реестрдан чиқариб ташлаш тўғрисида маълумот киритади.\nРеестрга киритилган маълумотларни ҳимоя қилиш учун қуйидагилар таъминланади:\nреестрни жойлаштириш ва унинг ишлашида фойдаланиладиган техник воситаларга бўлган рухсатни чеклаш;\nкелгусида тикланишини таъминлаш учун ҳар куни захира воситасига реестрда мавжуд бўлган маълумотларни нусхалаш;\nноҳалол тадбиркорлик субъектлари тўғрисидаги маълумотни реестрга киритилган санасидан бир йил ўтгач, кўрсатилган маълумотларни архивда сақлаган ҳолда, автоматик равишда реестрдан чиқариш.\nВаколатли органларнинг мансабдор шахслари ноҳалол тадбиркорлик субъекти тўғрисидаги маълумотларни реестрга киритиш (чиқариб ташлаш) учун маълумотларни тақдим этмаганликлари учун қонун ҳужжатларига мувофиқ жавобгардирлар.\nЎзбекистон Республикасининг заргарлик соҳасидаги ноҳалол тадбиркорлик субъектлари реестрига (дан) киритиш (чиқариб ташлаш) учун маълумот берилишига масъул бўлган ваколатли органлар рўйхати\n23:34 / 23.09.2020 2702\n22:56 / 23.09.2020 3106


Таиланд жанубидаги портлаш оқибатида бир неча полициячи ҳалок бўлди\nТаиланд жанубидаги Ялла провинциясида бомба портлаши оқибатида уч нафар полиция ходими ҳалок бўлди ва бир нафари оғир яраланди. Бу ҳақда Voice TV телеканали хабар бермоқда.\nПортлаш жума тонгида, Ялла провинциясининг Пуронг туманида юз берди. Ушбу провинция Малайзия билан чегарадош бўлиб, бу ерда 2004 йилдан бери Таиланд куч тузилмалари ва жангари-сепаратистлар билан тўқнашувлар давом этиб келади.\nБомба полиция автомобилининг кундузги патруллигида портлатилган. Телеканалнинг хабар беришича, портлаш шунчалик кучли бўлганки, бунинг оқибатида автомобиль ҳавога бир неча метр кўтарилиб тушган. Ҳалок бўлган уч нафар полициячи автомобиль ичида бўлишган.\nСуриштирув ишларидан сўнг бомба масофадан туриб портлатилгани маълум бўлган.\nКобулдаги Австралия элчихонаси ёнида кучли портлаш рўй берди


Samsung тахлама флагмани TENAA’да сертификатланди, унинг ҳар томонлама суратларини томоша қилинг! - Terabayt.Uz\nЖанубий кореялик техногигант Samsung W2019 (SM-W2019) русумли флагман смартфонини тайёрлаётгани ҳақида аввалроқ хабар бергандик. Ушбу гаджет «раскладушка» форм-факторида бўлиб, бултурги Samsung W2019 моделининг «авлоди» ҳисобланади.\nЎҚИНГ: Буклама-флагман Samsung W2019 ўзини узоқ куттирмайди\nУшбу қурилма яқинда Wi-Fi Alliance маълумотлар базасида «кўзга чалинган» эди. Энди эса у Хитойнинг электрон қурилмаларни сертификатлаш маркази – TENAA базасида чин маънода кўринди. Яъни, мазкур ташкилот сайтида Samsung W2019 моделининг ҳақиқий суратлари ҳам эълон қилинди.\nTENAA’да бу смартфон Lykan кодли номи остида сертификациядан ўтганида айрим техник жиҳатлари ҳам маълум бўлган. Якка кристалли Snapdragon 845 процессорига эга ушбу «раскладушка» иккита дисплейга ва қўшалоқ камерага эга.\nГарчи бирмунча кеч – шу йилнинг охирида тақдим этилса-да, Samsung W2019 флагманига Android 8.1 Oreo операцион тизим талқини ўрнатилмоқда. Android 9.0 Pie версиясидаги прошивкага эса у келаси йили эга бўлади.\nАйтиб ўтиш керакки, Terashop.uz интернет-дўконимиздан турли моделлардаги Samsung смартфонларини қулай нархларда олиш имконияти мавжуд. Бунда уйингиз ёки офисингиздан чиқмасдан туриб онлайн буюртма бериш, ўзингизга қулай усулда тўлов қилиш, ҳақини товар қўлингизга текканидан кейин тўлашингиз мумкинлиги каби имкониятлар сизга ҳам маъқул келишига ишонамиз.\nЎҚИНГ: 650 000 сўмдан бошланган Samsung смартфонларини Terashop.uz’дан олинг – харидингиз Ўзбекистон бўйлаб бепул элтиб берилади! (2018 йил 8 октябрь)\n#андроид смартфон #хабарлар #Samsung W2019 # Samsung


Ҳайрон бўлманг, aслида у Менделеев эмас — Ishonch Gazetasi\nҲайрон бўлманг, aслида у Менделеев эмас\nМенделеев – жаҳон илм-фани тараққиётига улкан ҳисса қўшган буюк олимлардан бири. Кўпчилигимиз уни одатда, мактаб кимё хонасидаги серсоқол портрети ҳамда, унинг номи билан аталувчи, кимёвий элементлар даврий жадвали орқали биламиз.\nДмитрий Менделеев, Тобол шаҳри гимназиясининг директори лавозимида ишлаган Иван Павлович Менделеев оиласидаги 17-фарзанд бўлган, ўша вақтларда, бунчалик кўп болали оилага эга бўлиш, рус зиёлилари орасида ниҳоятда кам урф бўлган ҳодиса сифатида қаралган. Аслида у Менделеев эмас. Ҳайрон бўлманг, ҳақиқатан ҳам Дмитрий Ивановичнинг асл фамилияси Менделеев эмас. Бу ҳатто тахаллус ҳам эмас. Аксинча, Менделеев – Иван Павловичларнинг қўшнисининг фамилияси! Гап шундаки, уларинг оиласининг асл фамилияси Соколов бўлган. Бироқ, Дмитрий Ивановичнинг бобоси, яъни Павел Максимович, ўзининг ҳудожўйлиги туфайли, черков хизматига кириб, у ерда маълум мартабага эришгач, ўша замон анъаналарига кўра, ўз ўғилларига бошқа фамилиялар берган. Хусусан, катта ўғли Александрга фамилияни, черков жойлашган қишлоқ номини – Тихомандритский деб ўзгартирган бўлса, Иванга, яъни, машҳур олимнинг отасига, қишлоқдаги қўшнилари – Менделеевларнинг фамилиясини берган экан. Ана шунақа, ҳозир биз Менделеев эмас, балки, Соколов даврий жадвали ҳақида гаплашаётган бўлишимиз мумкин эди…\nДмитрий Менделеев гимназияда унчалик яхши ўқимаган. У айниқса лотин тили ва илоҳиёт дарсларини умуман хушламаган. Петербургдаги педагогика институтидаги ўқиш чоғида у яхши ўзлаштирмаганлиги учун, бир марта курсдан курсга ҳам қолдирилган. У биринчи курсда, математикадан ташқари бошқа барча фанлардан қониқарсиз баҳо олган экан. Математикадан ҳам у зўрға 3га топширган… Бироқ, юқори курсларга ўтиб, бўлажак олимнинг ишлари юришиб кетди: у барча фанларни аълога ўзлаштириб, ўртача 4.5 балл билан институтни якунлади, фақат илоҳиёт дарсларидан Менделеев 3 баҳо олган. 1855 йилда, Дмитрий Менделеев институтни олтин медал билан якунлайди ва Симферопол гимназиясига катта ўқитувчи қилиб ишга тайинланади.\nМенделеевнинг асосий ишидан ташқари, қўшимча ҳунари, ёки хоббиси – китобларни муқовалаш, портретлар учун рамкалар тайёрлаш ва чамадонлар ясаш борасида етук уста бўлганлигини кўпчилик яхши билмаса керак. У ясаган чамадонлар, Москва, Қозон, Петербург ва бутун шарқий Европа бозорларида харидордир бўлиб, ўзига хос оғзаки бренд – «айнан Менделеевники» номи остида, савдогарлар орасида маълум ва машҳур бўлган. Бундан ташқари, олим, ўз даври учун ғоят мукаммал ва мустаҳкам саналган клей маҳсулотлари ишлаб чиқариш бўйича ҳам донг таратган. У ўз клей тайёрлаш ретсептини қаттиқ сир сақлаган.\nБиз даврий жадвал муаллифи сифатида танийдиган Дмитрий Менделеев, шунингдек, нефтни тармоқланган қувурлар системаси орқали, қазиб олиш жойларидан қайта ишлаш корхоналарига узатиш ғоясининг муаллифи ҳамдир. Айнан Менделеев, нефтнинг келиб чиқиши органик кимёга бориб тақалишини, ва уни таркибий қисмларга парчалаш орқали, бензиндан бошқа яна кўплаб фойдали маҳсулотлар олиш мумкин бўлишини таъкидлаган. У нефтнинг иккиламчи қолдиқларини шунчаки ёқиб юборишни жиноят сифатида баҳолаган эди. У ўз замонаси нефт магнатларига, нефтни араваларда ва мешларда ташишдан кўра, систерна ва қувурларда узатиш иқтисодий ва хавфсизлик нуқтаи назарларидан фойдали эканлигини аниқ амалий мисоллар ва математик ҳисоб-китоблар билан исботлаб берган.\nДмитрий Менделеевнинг номзоди, жаҳондаги энг нуфузли илмий мукофот бўлмиш – Нобел мукофоти учун уч марта 1905, 1906, ҳамда, 1907-йилларда илгари сурилган. Бироқ ҳар сафар, мукофот унинг рақобатчиларига топширилган.\nМенделеев шарафига, муаллифи унинг ўзи бўлган, кимёвий элементлар даврий жадвалидаги 101-елемент, «Менделеевий»деб аталган. ғалати жойи шундаки, илк бора 1955-йилда сунъий равишда олинган мазкур 101-елемент учун рус кимёгари номини, русларнинг ўзи ёки уларга қардош миллат олимлари эмас, балки, уларнинг океан ортидаги ашаддий рақобатчилари – АҚШнинг Калифорния штати, Беркли университетининг Г.Сиборг бошчилигидаги кимёгар олимлари гуруҳи таклиф этган!Совуқ уруш айни авжига чиққан замонларда ҳам, илм-фан фидойиларининг бундай толерант ва беғараз позитсия тутишлари таҳсинга сазоров ҳолатдир…\nХоразм вилояти, Урганч туманидаги 38 сўнли мактабнинг кимё фани ўқитувчиси\nСамарқанд нуфузли анжуман мезбони


Узумчилик Дунё бўйича узум\nДунё бўйича узум ишлаб чиқариш ва истеъмол қилиш\nҲалқаро узумчилик ва виночилик ташкилоти (ҲУВТ) маълумотларига кўра, дунёда токзорлар майдони 9,5—10,0 млн. гектар даражасида барқарорлашди ва узум ишлаб чиқариш барқарор ўсиб, сўнгги йилларда йилига 60-70 млн. тоннани ташкил этмоқда.\nДунёда ишлаб чиқарилаётган узумнинг умумий миқдоридан 80-90% вино, шарбат ва бошқа маҳсулотларга ишлов бериш учун ишлатилади, 10% гача узум янги истеъмол қилинади ва 5-6% қуритиш учун ишлатилади.\nУзумни дунёда йўналиши бўйича тақсимланишини аниқ тақсимлаш аниқлаш қийин: Баъзи техник навларни янги истеъмол учун, кўпгина хўраки навларни шароб ишлаб чиқариш ва қуритиш учун фойдаланиш мумкин. Истеъмол қилиш учун аҳоли томонидан юқори талаб бўлган уруғсиз (кишмиш) навларини баъзи мамлакатларда виночиликда ишлатилади.\nБуларнинг барчаси узум етиштириладиган майдонларнинг табиий хусусиятлари ва муъайян мамлакатда ривожланган анъаналар билан белгилаш мумкин. Мисол учун, Америка Қўшма Штатларининг асосий узум ишлаб чиқарувчи Калифорнияда (92%), ҳосилнинг деярли ярми (45%) қуритиш учун энг яхши хом ашё бўлган уруғсиз (кишмиш) навлари хисобланади.\nТуркия, Эрон ва Яқин Шарқ мамлакатларида анъаналар ва иқлим шароитлари туфайли узум асосан янги истеъмол ва қуритиш учун етиштирилади. Ғарбий Европанинг етакчи узум ишлаб чиқарувчи мамлакатлари (Франция, Италия ва Испания) да ассортиментнинг асоси шароб ишлаб чиқаришга йўналтирилган юқори сифатли техник навлардан иборат.\nДунёда хўраки узумларни саноат миқёсида фақат ўтган асрнинг 30-йилларидагина етиштириш бошланди. Ишлаб чиқариш 1940 йилда дунё бўйича 3 млн.тоннага, 1965-йилда эса 6 млн. тоннага етди. Хозирги кунда дунёда 7 млн.тонна атрофида, шу жумладан, Европада — 4,1, Осиёда — 1,7, Америкада— 1,16, Африка ва Океанияда — 0,43 млн. тоннагача узум ишлаб чиқарилади.\nУзумнинг аксарият қисми Италияда 1,5 млн. тоннагача, МДҲ мамлакатларида 1,0 млн. тоннагача ва Туркияда 0,8 млн. тонна етиштирилади. сал кам Греция ва Сурияда йилига 300 минг тоннагача, Франция, Болқон ярим оролидаги давлатлар, Руминияда йилига 200 минг тоннагача етиштирилади.\nЖаҳонда ишлаб чиқарилган хўраки узумнинг 55% Осиё ва Африканинг қисман импорти билан хисоблаганда асосан Европа мамлакатларида истеъмол қилинади. Дунё бўйича йилига ўртача аҳоли жон бошига 1,5—2 кг хўраки узум истеъмол қилинади. Италия ва Болгарияда 10-20 кг, Испания ва Венгрияда 5-10 кг. Франция ва Америка Қўшма Штатларда йилига аҳоли жон бошига 1 кгдан кам узум тўғри келади.\nУзум ишлаб чиқариш бўйича дунёнинг энг йирик давлатлари\nТокзор майдони, минг гектар


Озарбайжон Президенти Ҳайдар Алиев бўлажак президентлик сайловларида яна номзодини қўйишини маълум қилди.\nАлиев маъмуриятидагиларнинг айтишларича, сайловларда унинг номзодини иқтидордаги "Янги Озарбайжон" партияси қўллаб-қувватлайди. Ҳозирда Озарбайжонда бир қатор партиялардан иборат президент тарафдорлари блоки тузилмоқда. Озарбайжонда сайловолди кампанияси 17 июнда бошланиши кутилмоқда. Овоз бериш эса шу йил 17 октябрга белгиланган.


Липпи ўғли агент бўлгани учун Италия терма жамоасида ишлаш таклифини рад этди\n10:01 / 24.06.2016\nИталия терма жамоасининг собиқ бош мураббийи Марчелло Липпи терма жамоага техник директор лавозимида қайтишга розилик билдирмади.\nБу борадаги музокараларнинг тўхтатилишига Марчелло Липпининг ўғли Давиде Липпи футбол агенти сифатида фаолият кўрсатиши сабаб бўлди. Регламент 68 ёшли мутахасисга бу ҳолатда терма жамоада ишлашга йўл бермайди.\nБундан олдинроқ Италия футбол федерацияси президенти Карло Тавеккио Липпини терма жамоада кўришни жуда истаётгани, федерал судга мурожаат қилиб, вазиятга аралашишни сўраши ҳақида маълум қилинганди. Аммо Липпининг ўзи музокараларни тўхтатишга қарор қилган.


Бобомурод Абдуллаев адвокати МХХ терговчиларининг президент Мирзиёевни менсимаганлигини гапириб берди - Фарғона.Ру ахборот агентлиги\nБобомурод Абдуллаев адвокати МХХ терговчиларининг президент Мирзиёевни менсимаганлигини гапириб берди\n07.03.2018 15:50 msk\nМиллий хавфсизлик хизмати терговчилари Бобомурод Абдуллаевни сўроқ қилиш пайтида президент Шавкат Мирзиёев ҳақиқий ҳокимятга эга эмаслиги айтиб журналистдан Бош прокурор Ихтиёр Абдуллаев ва ИИВ раҳбари Пўлат Бобожоновга қарши кўрсатма беришни талаб қилганлар. Бу ҳақда Ўзбекистон мустақил ҳуқуқ ҳимоячилари ташаббус гуруҳи (ЎМҲҲТГ) етакчиси Суръат Икромовга адвокат Сергей Майоров 6 март кунги журналист билан бўлган учрашувидан сўнг хабар берган.\nБобомурод Абдуллаев. Фейсбук саҳифасидаги сурати\nУнинг сўзларига кўра, Абдуллаевни ҳибсга олишдан мақсад терговчилар бош прокурор ва ички ишлар вазирига нисбатан компромат йиғмоқчи бўлганлар. Улар журналистни ўз кўрсатмаларида табдиркор Равшан Салаев бош прокурордан, Шавкат Оллоёров эса ИИВ раҳбаридан маълумотлар олганини ёзишга мажбур қилганлар. Гўёки улар (Салаев ва Оллоёров) мазкур маълумотларни Бобомуродга етказганлар, у эса ўз навбатида улардан Усмон Ҳақназаров (Ҳақназар) тахаллуси билан ёзган мақолаларида фойдаланган.\n«Бобомуродга нисбатан ўтказилган тайзиқ қўйидаги сўзлар билан давом эттирилган: «нима учун янги президентни қўллаб-қувватлаяпсан? (Мирзиёев назарда тутилади). Янги президент даврида барча ўғирлик қилади. Фақат МХХ сабаб ҳокимлар ўғирлик қилолмайдилар». «Ҳақиқий ҳокимят – МХХ қўлида ва президент ҳеч нарса қилолмайди», - дея теровчиларнинг журналистга айтган сўзларини келтиради Сергей Майоров.\nАбдуллаев ва Бобожоновга қарши кўрсатмалар олгандан кейингина терговчилар Бобомурод Абдуллаевга нисбатан “Усмон Ҳақназар” тахаллуси билан интернетда тарқалган “иғво” мақолалар ва “Жатва” инқилобий дастур мавзусидаги терговларини бошлаганлар. Бу ишда журналистдан ташқари яна уч киши айбланган.\n«Агар МХХга қарши мақолалар ёзмаганида ва янги президентни қўллаб- қувватламаганида уни ҳибсга олишмасди, деган ҳулосага келган Бобомурод», - дейди Майоров. Унга кўра, журналист тўрт марта кўрсатма берган, лекин тергов ишига фақат иккитаси бириктирилган. Бош прокурор ва ИИВ раҳбарига қарши берилган кўрсатмалар тергов ишида йўқ.\nТерговчилар Аблулаевдан мухолифатдаги Ўзбекистон Халқ Ҳаракати етакчиси Муҳаммад Солиҳнинг ундан мақолалар ёзиб, интернетда чоп этишга мажбур қилганлиги ҳақида кўрсатма беришни талаб қилишган.\n«Бобомурод 2003 йил январидан “Усмон Ҳақназаров” тахаллуси билан мақолалар ёзишни бошлаган, лекин терговчилар Тўрақулов ва Веселов, шунингдек Володя ва Ўлмас уни 2012 йилдан Муҳаммад Солиҳ талаби билан шу тахаллус остида мақолалар ёза бошлаганлиги ҳақида кўрсатма беришга мажбур қилишган. Бобомурод фикрига кўра, унинг “Усмон Ҳақназаров” тахаллуси билан 2003 йилдан мақолалар ёзгани Абдуллаевни Солиҳга ниқташ бўйича Тўрақулов ва Веселов томонидан қурилган схемага тўғри келмайди», - дея таъкидлайди Майоров. Абдуллаев терговчиларга кўрсатма беришдан бош тортганида унга уйқу бермаслик жазосини қўллашларини айтиб қўрқитишган.\nЖурналистнинг сўзларига кўра, терговчилар шунингдек, унинг компьютери ва магнитли хотиралардаги маълумотларни тиклаш бўйича экспертизаларда иштирок этишдан бош тортиш ҳақидаги қоғозни имзолашга мажбур қилишган. Аслида Абдуллаев мазкур экспертизалар ўтказилган кейин анча вақт ўтиб, ундан бош тортиш ҳақидаги кўрсатмани имзолаган.\n«Бобомуродга кўра, маълумотларни тиклаш бўйича экспертиза ўтказиш, аслида терговчилар томонидан магнитли хотирага керакли маълумотни “киритиш” учун қилинган ҳаракатдир. Масалан, “Жатва”. Бобумурод мазкур файлнинг компьютерига қаердан келиб қолганини билмайди. У ҳисбга олинганидан кейин мазкур файл унинг комьютерига киритилгани ишонч билдиради», - дейди Майоров.\nАбдуллаев шунингдек, унинг адвокат билан қандай учрашувга тайёрлаганларини ҳам айтиб берган.\n«Веселов адвокат ролини ўйнаган. У Майоров бериши тахмин қилинган саволларни беради. Кейин Веселов ва Тимур (МХХ ходими) Бобомуродга адвокатнинг у ёки бу саволига қандай жавоб беришни “ўргатишган”. Масалан, адвокат Бобомуроддан танага шикаст етказмаганликни билиш учун ундан ташқи кийимни ечишни сўрайди. Веселов сценарийсига кўра, Бобомурод бундан воз кечиши керак эди. Аслида, шундай ҳам бўлди», - дейди Майоров.\nБобомурод уни қийноққа солишган хонани билади. «Хона деворларига учида темир халқаси бор метал қозиқлар қоқилган. Махбуснинг қўлларини маша шу халқаларга маҳкамлаб қийноққа солишган. Уни бошига қоп ташлаб, у хонадан бу хонага олиб киришган», - дея гапириб беради Майоров.\nАбдуллаев уни калтаклаганлар исмларини эслаб қолган: «булар Қобил, Мажид, Элмурод. Мажид зулмкорлиги билан бошқалардан ажралиб турган».\nМХХ ходимлари Ўлмас ва Володялар Бобомуродга руҳий тайзиқ ўтказадилар. Улар Шавкат Мирзиёевни қўллагани учун уни сўкишади ва қўрқитишади.\n«Улар Бобомуродни МХХ ертўласида ўлдирмасликларини айтишади, зеро бу ташкилот ишига соя солиши мумкин. Уни Тоштурма ёки зонада гумдон қилишларини айтишган. Уни тош йўниш каби қийин ишга юборишларини, кейин агрегатга итариб ташлаб, қиймага айланган жасадини онасига топширишларини қўйимча қилганлар», - деб давом этади адвокат.\nМайоровга кўра, суд биносидан қайтгандан сўнг, Абдуллаевга шифокор ташриф буюради. У қийноқ пайтида лат еган чап қўлини кўдан кечиради. Бобомурод унга умуртқа поғоналаридаги оғриқдан шикоят қилади. «Бобомурод ММХ ертўласида бўлганда бир неча бор умуртқа поғонаси оғриқларидан шикоят қилган. МХХда унинг врачга қилган шикоятлари ёвузи бўлиши керак. Журналист билан бўлган суҳбатда врач унга олти кун уйқу берилмагани, кейин уч кун “юмшоқ хонада” ушлаб турилганидан хабардорлигини айтган. Менимча, одамларни врач назорати остида қийноққа солишади», - дея тахмин қилади Майоров.\n«Бош прокуратура ва ОАВ га тақдим қилган фактларим юзасидан прокурорнинг Бобомуродга олдига келиб, ундан кўрсатмалар олмагани мени ҳайрон қолдириб, хавотирга солмоқда. Мен унга бордию прокурор келса, дастлаб унинг гувоҳномасини кўришни, кейин менинг ташрифимсиз бирорта кўрсатма бермасликни тавсия қилдим Бобомурод шундай йўл тутишга ваъда берди», - дейди журналист адвокати.\nБобомурод Абдуллаев иши бўйича биринчи суд мажлиси 5 март куни бўлиши керак эди, лекин унга прокурор келмагани боис 7 март соат 14.00 га кўчирилди. Журналист иши ҳақидаги материалларни “Фарғона”нинг “Бобомурод Абдуллаев” махсус рукнида ўқишингиз мумкин.


Бахши-шоир уй музейида ҳашар - zarnews.uz\nБахши-шоир уй музейида ҳашар\nМамлакатимизда илк бор ўтказилган умумхалқ экологик ҳайрия ҳашарида Самарқанд вилояти маданият ва санъат ҳодимлари ҳам фаол иштирок этди.\nШу куни бошқарма тасарруфидаги театрлар, болалар мусиқа ва санъат мактаблари, маданият ва аҳоли дам олиш марказларида тозалаш-ободонлаштириш ишлари амалга оширилди. Маданият ва истироҳат боғлари ҳудуди, ариқлар ва йўлаклар тартибга келтирилди.\nХайрия ҳашари, айниқса вилоятнинг Қўшработ туманида бунёд этилаётган буюк бахши-шоир Эргаш Жуманбулбул ўғли уй музейида уюшқоқлик билан ўтди. Музей ҳудуди, бахши-шоир ҳайкали ва мақбараси атрофи тозаланди, музейнинг боғ қисмидаги дарахтларга шакл берилиб, манзарали дарахт кўчатлари ўтқазилди.


Халқни тунашнинг минг бир усули « Ўзбекистон Халқ Ҳаракати\nХалқни тунашнинг минг бир усули\n13 May 2013 - 17:53\n(Азизлар! Сизлардан бироз сабр қилиб, мақоламизни тўлиқ ўқишларингизни ва мушоҳада этишларингизни илтимос қиламиз)\nШифокорлар ҳақида гапирмасликнинг иложи бормикин? Иложи йўқ албатта! Бугунги кунда элнинг соғлигига масъул бўлган ўзбек шифокорларнинг қилаётган хурма қилиқларини кўриб, бу ҳақида фикр билдирмаликнинг иложи йўқ.\nБугунги Ўзбекистондаги шифо масканларининг тулабга мутлоқ жавоб бермаслигини келтириб ўтишнинг ўзи ҳам ортиқча. Чунки ҳар бир ўзбек ва ҳар бир ўзбекистонлик у ердаги аҳволни кўриб турибди, аммо муаммога ечим топа олмайди. Вилоятлардаги аҳвол бу экан, балки пойтахт шифохоналари дуруст деб фикр қилармиз, аммо Тошкентда янги давр талабларига мос шифо масканлари бўлсада, улар асосан пулдор бойваччаларнинг хизматидадир. Яъни, ўшалардан ортмайди.\nХалқимиз бугунги йўқчилик сабабидан, на шифокор ҳузурига бора олади ва на даволанишга. Албатта, касаллик оғирлашганидан сўнг букилиб ётиб колишини кутмоқликдан ўзга чораси йўқ. Бунга сабаб нима? Албатта йуқчиликда. Агар у маблағини ўзига сарфлаб қўйса, бошқа жойдаги ками битмай колади. Масалан, оила ва фарзандларга ғамхўрлик каби масалалар. Кўп холатда эса улар ўзларидан кечишга мажбур бўладилар.\nДавлатимиз ҳеч қачон бепул даволаган эмас. Бепул даво олиш – бу Совет даври хотираларида сақланади. Оддий камбағал учун бугун давлат шифохоналаридан ёрдам сўраш – тиланчидан давлат сўраш билан баробар бўлиб колди.\nОддий одамсиз, сиз оғридингиз ва шифокор ёрдамига мухтожсиз. Табиийки, 03 га қўнғироқ қилиб дард-ҳасрат қиласиз, лекин улар сизнинг ўлаётган ҳолатингизда ҳам бемалол сизнинг маълумотларингизни аста, секин ёзиб олишади ва “навбатчи ҳали чақирувдан кайтмади. Келса юборамиз” деб алоқани узиб юборишади. Сиз бир неча марта қўнғироқ қиласиз, кейин эса бир неча соат ўтиб худди малол келгандай, икки шифокор кириб келишади. Уларнинг кўрсатадиган улкан кароматлари, бор йўғи иккита укол қилишади: аналгин ва димидрол, бўлди. Тағин далда ҳам беришади: “ана энди яхши бўлиб кетасиз”. Тамом! Улар кетишга ҳозирланишади, аммо чўнтакларига ҳалиги савил қолгур сўлкавойдан солмасангиз ўзларини пайсалга сола бошлайдилар.\nҲозир кўпинча одамлар ўзлари шахсий машиналарида шифокор ташиб юришибди. Энди муҳим хизматлар сирасидан 03 деган иборани олиб ташласа ҳам бўлаверса керак.\nАгар уларни аналгин ва димидрол дамламалари иш бермай қолса, шифохонага боришни маслахат беришади. “Ҳа, яшанглара! Безовта бўлиб шу гапни айтиш учун 2 соатда келибсизларда овора бўлиб. Ҳа бу беморни хизмат машиналарингда шифохонага олиб кетмайсизларми?” – десангиз, – “Ўзингиз машина топиб олиб бораверинг, биз бошқа чақириққа кетяпмиз” – дея жавобни кўнлангига қўядилар.\nАлббатта бу борада тиббий тез ёрдам ходимларини айблашимиз ўринсиз, аммо бу хизмат яратилганидан кейин аҳолини кониқтирадиган сифат билан, техника билан, масъулият билан хизмат кўрсатиши керак эмасми?\nАлбатта бирор кун бир амаллаб бўлсада, шифохонага етиб борасиз. Ана ўшанда ҳақиқий тамошани кўриш насиб этади.\nОлдин сизга керак бўлган шифокор қабулига кириш учун 200 сўм тўлаттириб, оёғингизга махсус бир марталик “елим халта” кийдиришади, кейин соатлаб навбат кутиш бошланади. Ора-сирада навбатсиз “шохи борлар” тез-тез кириб, чиқиб туришади. Асабингизни сақлаб чидашингиз керак! Ахийри ўша шифокор қабулига кириб салом берасиз, у эса саломингизга аҳволингизни қараб олади.\nСиздан сариқ чақа ҳам чиқмаслигини билгшани сайин, бечоранининг кайфияти тушиб боради (эҳ йуқчилик қурсин-а). Дардингизни эшитиб эшитмай “у аппаратга, бу аппаратга тушасиз” деб дарров сизни қабулидан чиқариб юборади. Демак аппаратсиз у ҳеч ким эмас, сиз эса дардингизни достон қилиб ўтирибсиз. Қани унинг шахсий тажрибаси? Ҳа, янги технологиялар аниқ ишлайди шекилли!\nСиз айтилган кўрикдан яна навбат кутиб энди ўтаман деганингизда улар “обед” вақти бўлди деб 2 соат йўқолиб кетишади. Сиз эса кутасиз навбат қўлдан кетмасин деб, кейин электр ўчиб қолмаса сизни текширишади ва аппаратга деб фалон сўм тўлатитириб ҳам олишади. Бир амаллаб тўлайсиз ва тағин навбат билан ўша шифокор олдига борасиз. У эса “бугун иш тугади, эртага келинг” дейди мулойимлик билан. Сизни эшитиб ўтирмай яна чиқариб юборади.\nЭртаси куни яна кайфиятингиз бир тийин бўлиб келасиз, тағин “елим халта” сотиб оласиз (ҳа, дарвоқе, бу “елим халта” кетишингизда ечиб олинади ва ахлат қутисига ташланади, аммо уни яна эпақайга келтириб қайтадан сотишади азаматлар), янгидан навбат билан кечанги дўхтирингиз ҳузурига кирасиз, у эса олдин сиздан сўрайди. Айёрда:\n– Хўш, сизга ғамхўрлик қиладиган бирор яқинингиз борми?\n– Ҳа бор. Укаларим бор, аммо ҳозир улар ҳам оғир ахволда!\n– Бунақаси кетмайди, одам ўлай деб ётса укалар қарамайдими? Чақиринг ўзим гаплашаман.\nҲа, кейин укаларингизни роса аврайди сизни қаттиқ бетоб ва дори керак деб. Уларга шундай дориларни ёзиб берадики, аслида сизга умуман керак эмас. Бу уларнинг харом пул топиш усулидир.\nУ олдиндан дорихоначи билан тил бириктиради ва унга мижоз юборади. Сизга эса қаттиқ тайинлайди: “айнан ўша дорихонага борасиз, фалончи деган танишим бор мени айтасиз, бу дори фақат унда бор, арзон беради” дея тайинлайди. Сўнг сиз уларни бир амаллаб келтирасиз, олинган дориларни ортиғини эса сизга билдирмай қайта дорихоначига қайтариб пулини ўзига олади. Дориларни эса доим ортиқ ёзишади, бу ҳолат шифохонадан бемор чиққунча давом этаверади.\nЭнди сизга жой керак шифохонадан, албатта жой бўлсада улар “бўш жой йўқ” деб туриб олишади. Пул кутишади сиздан, бермасангиз яна сарсонсиз, буни ҳам бериб ётасиз. 10 кунга алоҳида олдиндан тўлов олинади. Сиз олиб берган дориларни айрим қисмини укол қилишади холос, қолганини қайтариб беришмайди. Ҳа рост бу гап, қайтариб беришмайди, уларни бошқаларга сотишади.\nЭнди сизга биров қараши учун сиз уларга ҳам туҳфа беришингиз шарт, бўлмаса қарашмайди. Оддий пол артувчига бермасангиз сизни хонангиз деярли тозаланмайди, ҳамшираларга эса алохида туҳфалар ва ширин сўзлар айтасиз, улар учун сизни кўргани келган яқинларингиз олиб келган егуликлардан бахраманд этасиз. Акс ҳолда без бўлиб кириб сўрашади, барибир бермасангиз сизга умуман қизикишмайди ва қараб ҳам қўйишмайди.\nХайриятки, сизни операция қилишмади, агар қилишса уйингизни ҳам сотишингизга тўғри келарди. Оддий кўр ичакни олиб ташлаш учун бир жаррох 200$ олса, олдингизда 4 та жаррох саф тортиб “биз ҳаммамиз сизни операция қилдик, оғир бўлди, ўлай дедингиз” дейишади. Энди эса уларнинг ҳаммасини рози қилиш учун 800$ берасиз. Кейин “мен ҳам қатнашдим” деб яна 5 нафар ҳамшира саф тортиб келади, уларга ҳам 10 мингдан 30 минггача берасиз. Наркоз бергани учун анастизиолокга ҳам 50-80 минг атрофида пул бериш лозим бўлади.\nАгар муаммо сизнинг буйрагингиз, жигарингиз, юрагингизда бўлса ёки бошқа муҳим аъзоларингизда бўлса тамомсиз, уйингизнинг пули ҳам етмайди. Ҳа, яна шундай хунарлари ҳам борки сиздан баъзи аъзоларингизни сотишни ҳам таклиф қилиб қолишади. Масалан, битта буйрагингиз учун 500-1000$ беришади, ўзлари эса 5.000-10.000$ га пуллашади.\nЯна шундай ҳолатлар ҳам борки, операция вақтида сизнинг бази аъзоларингизни кесиб олишади. Масалан, пайлар, этнинг муҳим тукималари ва ҳакозолар. Сизга эса “бу жойингиз кесиб ташламаса бўлмас холатга келган” дея ёлғон айтиб қўйишларига тўғри келади. Бунинг исботи учун эса дарҳақиқат, яроқсиз ҳолга келган худди шундай бошқа бир аъзони кўрсатишлари ҳам мумкин, ёки сиз ҳеч нарсадан хабарингиз бўлмайди.\nОдам аъзоларини сотиш бизнеси шифокорларимизнинг энг даромадли бизнеслари десам мутлоқ адашмаган бўламан. Ҳа, яна бир гап сиз операция столига ётишингиздан олдин ўз хоҳшингиз билан “розилик тилхати” ёзиб беришингиз ҳам шарт. Яъни, операция давомида ҳаётдан кўз юмишингизда ёки операциядан кейинги ҳолатларга розисиз ва жаррохлар жавобгар эмас. Энди ҳеч ким жавобгар эмас сизга!\nСўзимизга кайтамиз. Сиз ўтган 10 кун ичида бунча хунрезликни, муомалани кўриб наҳот шифо топасиз, наҳот асабларингиз дам олади? Сиз яна ҳам баҳорда даволанияпсиз. Агар қишда келинг, совуқдан бошқа касалликларни орттириб оласиз, ёзда келинг иссикдан адо бўласиз. Коридорлардаги ёқимсиз ҳидлардан бошингиз айланади.\nАна, 10 кун ҳам ўтди ва худога шукр қилиб юборасиз. Ҳа, бу ер сиз учун эмас, балки пули борлар учун экан. Ахир бу давлат шифохонаси бўлса, ақалли битта дори, бир сиқим пахта ёки спирт давлат ҳисобидан берилмади. Палатангизга кўрпа-тўшак, идиш-товоқ, совун, шампун, ҳатто ҳожатхона қоғозигача олиб чиқасиз. Ҳамма дориларни пахтасидан спиртигача олиб бериб, ҳафталаб сарсон бўлиб жойлашасиз. Сизга нима хизмат кўрсатилса, парафинидан массажигача ҳақ тўлашга мажбурсиз. Ўзи бирор нарса текинга бормикан? Ҳа, бир нарса бор текинга. Шифохонадан чиқиб кетиш текин.\nКетишингизда сизни хонангизни тозаланган фаррошни, сизга қараган ҳамшираларни ва врачларни алоҳида рози қилишингиз керак бўлади. Энди буларни ҳам айблаб бўлмайди, яшаш учун ўзларига йўл топишганда. Ахир бир давлат ишчиси халқни талаб қорин тўқлаши 100% тўғри ва ҳеч ким инкор эта олмайдиган хақиқатку бу.\nЭнди яна бир нарса, ўрта таълим мактабидан сўнг тиббиёт коллежида 3 йил ўқиб ундан кейин 7 йил Тошкентдаги, ёки Андижондаги Тиббиёт институтини тамомлаб олий тоифали шифокор бўлган врач 180-600 минг ойлик олса, ҳамширалар 90-150 минг, фаррошлар 50-80 минг олса мана шу адолатданми? Давлат бераётган бу маоши, давлат уларнинг бошига солаётган солиғига ҳам етмайдику. Ана ундан кейин улар халқни талашнинг минг бир усулини яратишга мажбур бўлишади. Албатта бунақа услуб барча давлат идораларида мавжуд эканлигини ҳам унутмаслик керак.\nБечора ўзбегим мана шундай “усуллардан” кейин “дўхтир” деса кўз олдига пул соғувчи аппарат келади. Бормай мен ўлай дейди. Ҳа, йўқчилик қурсин! Давлатимиз шифохона эмас, зулукхона қурган.\nШифокорлар энди “халқни тунашнинг минг бир усулини” бироз енгиллаштириб “халқни юз бир туна” усулига алмаштиришса бўларди, тағин бу кетишда, келгусида халқни бир милион усулда танашга ўтсалар ўзбек халқи шифохонани кўрса зулукларга тўлган кўлмакни кўргандек бўлаверади.


Бизнинг корхонамизда 1 йилдан ортиқ вақт мобайнида Корея Республикасининг фуқароси ҳисобланган 9 нафар жисмоний шахслар меҳнат шартномаси асосида фаолият юритиб келади, корхонамиз уларнинг асосий иш жойи ҳисобланади.\nШаҳар давлат солиқ органлари бу ходимларнинг жами даромадлари тўғрисидаги декларация муддатида, яъни 1 апрелга қадар топширилмаганлигини рўкач қилиб, бизни қонунбузарликка йўл қўйилганликда айблашмоқда. Шу тўғримии?\nУшбу йўналишда иш юритиш қоидалари ва чет эллик жисмоний шахсларнинг даромадларига солиқ солиш бўйича бизга тушунтириш берсангиз.\nБухоро шаҳридаги МЧЖ бухгалтери.\n– Солиқ кодексининг (СК) 19-моддасига кўра, солиқ солиш мақсадида Ўзбекистонда доимий яшаб турган ёки жорий солиқ даврида якунланаётган ҳар қандай кетма-кетликда 12 ойлик давр ичида жами 183 кун ва ундан ортиқ муддат республикамизда турган жисмоний шахс Ўзбекистон резиденти деб эътироф этилади. Ушбу қоидада белгиланган мезонларга жавоб бермайдиган шахс Ўзбекистон Республикасининг норезиденти деб эътироф этилади.\nНорезидент жисмоний шахсларнинг даромадларига СК 182-моддасининг ставкалари бўйича, яъни меҳнат шартномалари бўйича олинган даромадларга 20% ставка бўйича солиқ солинади (СКнинг 168-моддаси).\nСКнинг 192-моддасига кўра чет эллик жисмоний шахс – Ўзбекистон Республикасининг резиденти белгиланган тартибга мувофиқ солиқ солиниши лозим бўлган даромад келтираётган фаолиятини календарь йили ичида тугатган ва республикамиз ҳудудидан ташқарига чиқиб кетаётган бўлса, унинг мамлакатимизда турган вақтда жорий солиқ даврида ҳақиқатда олган даромадлари тўғрисидаги декларация мазкур жисмоний шахс Ўзбекистон Республикаси ҳудудидан ташқарига чиқиб кетишидан 1 ой аввал тақдим этилиши лозим. Агар чет эллик жисмоний шахс – Ўзбекистон Республикасининг резиденти жорий йилнинг 1 февралига қадар доимий яшаш учун хорижга чиқиб кетаётган бўлса, жорий йил учун даромадлар бўйича декларация тақдим этмайди.\nСаволингиздан келиб чиқиб, агар ходимларингиз (чет эллик шахслар) 2012 йилда жами 183 кун ва ундан ортиқ муддат Ўзбекистонда турган бўлсалар, ҳақиқатан ҳам улар Ўзбекистон резиденти ҳисобланади. Ўз навбатида, республикамиз резидентига айланган чет эллик жисмоний шахслар белгиланган тартибда ва муддатларда даромадлари тўғрисида декларация тақдим этадилар.\nДекларация асосида солиқ солинадиган даромадларга Ўзбекистон Республикаси резидентларининг қуйидаги даромадлари киради:\n– мулкий даромадлар, агар бу даромадларга тўлов манбаида солиқ солинмаган бўлса;\n– фан, адабиёт ва санъат асарларини яратганлик ҳамда улардан фойдаланганлик учун муаллифлик ҳақи тариқасида олинган даромадлар;\n– асосий бўлмаган иш жойидан олинган моддий наф тарзидаги даромадлар;\n– икки ёки ундан кўп манбадан олинган солиқ солинадиган даромадлар;\n– Ўзбекистон Республикаси ҳудудидан ташқаридаги манбалардан олинган даромадлар;\n– солиқ агентлари бўлмаган манбалардан олинган даромадлар (СКнинг 189-моддаси).\nАгар солиқ тўловчининг асосий бўлмаган иш жойидан олган даромадларидан жисмоний шахслардан олинадиган даромад солиғи унинг аризасига кўра белгиланган энг юқори ставка қўлланилган ҳолда ушлаб қолинган бўлса, даромадлар тўғрисида декларация тақдим этилмайди.\nСКнинг 192-моддасига асосан Ўзбекистон Республикаси резиденти бўлган чет эллик жисмоний шахс ўтган солиқ даври учун даромадлар тўғрисида жорий йилнинг 1 апрелигача декларация тақдим этиши керак.\nАгар солиқ тўловчи даромадлар тўғрисидаги декларацияни тақдим этмаган бўлса, давлат солиқ хизмати органи ўзидаги мавжуд маълумотлар асосида солиқ суммасини энг юқори ставка бўйича ҳисоблашга ва тўланиши лозим бўлган солиқ суммаси тўғрисида билдиришнома топширишга ҳақлидир. Солиқ тўловчи томонидан жами йиллик даромади тўғрисида декларация тақдим этилган тақдирда, солиқнинг якуний суммаси ушбу декларация ҳисобга олинган ҳолда аниқланади.\nЖисмоний шахслар – Ўзбекистон Республикасининг резидентлари даромадлар тўғрисидаги декларациянинг маълумотлари асосида ҳисоблаб чиқарилган жисмоний шахслардан олинадиган даромад солиғини ўтган солиқ давридан кейинги йилнинг 1 июнидан кечиктирмай тўлайдилар.\nШу билан бирга, жисмоний шахслар – Ўзбекистон Республикасининг резидентлари ҳисоблаб чиқарилган даромад солиғини хорижий давлатда жойлашган банк ҳисобварағидан чет эл валютасида тўлаши мумкин. Бунда жисмоний шахслардан олинадиган, миллий валютада ифодаланган солиқ жисмоний шахслардан олинадиган даромад солиғи тўланган санада Ўзбекистон Республикаси Марказий банки томонидан белгиланган курс бўйича чет эл валютасида қайта ҳисоблаб чиқилади.\nДавлат солиқ хизмати органлари томонидан ҳисоблаб чиқариладиган жисмоний шахслардан олинадиган даромад солиғини тўлаш тўлов хабарномасида кўрсатилган муддатларда амалга оширилиши керак (СКнинг 193-моддаси).\nШуни қайд этиш лозимки, СКнинг 194-моддасига асосан Ўзбекистон Республикаси ҳудудида чет эллик жисмоний шахсларга Ўзбекистон Республикасининг халқаро шартномалари ҳисобга олинган ҳолда, СКга мувофиқ солиқ солинади.\nЧет эллик жисмоний шахслар билан битимлар тузиш чоғида бундай битимларнинг шартларига Ўзбекистон Республикасида фаолиятни амалга оширадиган солиқ тўловчилар ҳамда бошқа шахслар чет эллик жисмоний шахсларнинг солиқлар ва бошқа мажбурий тўловларни тўлаш бўйича харажатларини ўз зиммасига олишини назарда тутадиган солиқ ҳақидаги изоҳлар киритилишига рухсат берилмайди.\nЧет эллик жисмоний шахснинг – Ўзбекистон Республикаси резидентининг даромадларига белгиланган тартибда жисмоний шахслардан олинадиган даромад солиғи солинади.


Шукр саждаси ҳақидаги тўқима ҳадис\nBy Муҳаммад Ҳабибуллоҳ on 01/13/2016 12 НАМОЗ ФАТВОЛАР\nАссалому алайкум ва роҳматуллоҳи ва барокатуҳ! Шукр саждасининг фазилати ҳақида ривоят қилинган қуйидаги ҳадис борми?\n“Дарҳақиқат, агар банда намоз ўқиб бўлиб, сўнгра шукр саждасини адо қилса, Аллоҳ таоло банда билан фаришталар орасидаги ҳижобни (яъни тўсиқни) очар экан. Аллоҳ таоло айтади: “Эй фаришталарим, мана бу бандамга эътибор қилинг. Фарзимни адо этиб, ибодатимни маромига етказиб қилди. Унга берган неъматимга шукр қилиб, менга сажда қилди. Эй фаришталарим, унга нимани тортиқ қилай?”. Фаришталар айтади: “Эй Раббим, раҳматингни”. Аллоҳ таоло айтади:\n-Эй Раббим, жаннатингни.\n-Ғам-қайғуларини кифоя этишингни.\nФаришталар ҳеч бир яхшиликни қолдирмай айтиб ўтадилар. Аллоҳ: “Эй фаришталарим,яна нима?” – деб сўрайди. Фаришталар: “Эй Аллоҳ, бундан ортиқ билишга бизнинг илмимиз етарлича эмас” – дейишади. Шунда Аллоҳ таоло: “Менга шукр айтганидек, Мен ҳам унга шукр айтаман. Фазлим билан ундан қабул қилиб, раҳматимни кўрсатаман” – дейди..\nБисмиллаҳ, Аллоҳ таолога ҳамду санолар, Пайғамбаримиз Муҳаммад Мустафога салавоту саломлар бўлсин. Ва алайкум ассалом ва роҳматуллоҳи ва барокатуҳ!\nАвваламбор, шуни айтиб ўтишимиз лозимки, бандага бирон бир неъмат етса ёки у бирон азобдан қутилса, Аллоҳ таолога шукр қилиб, бир марта сажда қилиши мустаҳабдир. Бу сажда шариатимизда “шукр саждаси” дейилади. Бу амални Пайғамбаримиз соллаллоҳу алайҳи ва саллам ва саҳобалар қилишган. Абу Бакра розияллоҳу анҳудан ривоят қилинишича, Расулуллоҳ соллаллоҳу алайҳи ва саллам хурсандчилик хабарини эшитсалар, Аллоҳ таолога шукр қилиб, сажда қилар эдилар (Абу Довуд ривояти, 2774-ҳадис). Каъб ибн Молик розияллоҳу анҳу Аллоҳ таоло унинг тавбасини қабул қилганини эшитганида сажда қилган (Бухорий (4418) ва Муслим (2769) ривояти).\nМоликий ва ҳанафий мазҳабларида шукр саждаси макруҳ саналади. Фақат моликийларда макруҳ таҳримий, ҳанафийларда эса макруҳ танзиҳийдир. Бироқ шукр саждасининг шариатда бор эканига далиллар мавжудлиги, уни макруҳ деганларнинг эса далиллари кучсиз бўлгани учун бу хилоф эътиборга олинмайди.\nЮқорида зикр қилинган ҳадиси қудсий бирон бир ҳадис китобларида келмаган. Бу ҳадис “من لا يحضره الفقيه” (“Ман ла яҳзуруҳул фақиҳ”, 1/333, 979), “تهذيب الأحكام” (“Таҳзибул-аҳком”, 2/110) ҳамда “بحار الأنوار” (“Биҳорул-анвор”, 82/325) каби шиаларнинг китобларидагина ривоят қилинган. Қолаверса, фарз намозларидан кейин бу амални одат қилиб олиш динда асли бўлмаган бидъатлардан ҳисобланади. Буни Расулуллоҳ соллаллоҳу алайҳи ва саллам ҳам, саҳобалар ҳам, тўрт мазҳаб имомлари ҳам, ҳатто бошқа бирон бир ишончли ва мўътабар олимлар ҳам қилишмаган.\nДемак, шукр саждасининг фазилати борасида айтилган юқоридаги гапни Расулуллоҳ соллаллоҳу алайҳи ва салламга нисбат бериш, одамлар орасида уни ҳадис деб тарқатиш шаръан ҳаром иш бўлиб, одамларни бидъатга тарғиб қилиш ҳисобланади, валлоҳу аълам.\nAvvalgi maqolaЗакотнинг вожиб бўлиш шартлари\nKeyingi maqola 2-дарс. Фиқҳ дарслари. Таҳорат: “Терилар ва идишлар ҳақида” (Шайх Содиқ Самарқандий)


Мирзиёев ЎзЛиДеП партиясидан президентликка номзод сифатида тасдиқланди\nПайшанба куни Тадбиркорлар ва ишбилармонлар ҳаракати – Ўзбекистон Либерал-демократик партиясининг Тошкентда бўлиб ўтган Х қурултойи, кутилганидек, Ўзбекистон Республикаси президентлигига амалдаги президент Шавкат Мирзиёев номзодини тасдиқлади.\nМирзиёев сайловолди нутқида ўзининг биринчи муддатини сарҳисоб қилди ва 24 октябрдан бошланиши кутилаётган иккинчи муддати режаларини эълон қилди.\n"Халқ бизга ишонди. Энди у биздан янги режа ва дастурларни кутмоқда", деди президент.\nМирзиёевнинг иккинчи муддат президентлиги учун эълон қилган сайловолди дастуридаги масалалар беш йил олдинги муаммолар билан бир хил. Булар - электр энергияси, интернет тезлиги, аҳоли даромадлари, соғлиқ ва таълим тизимини яхшилаш, атроф-муҳит муҳофазаси ва ҳ.к.\nАйни пайтда таҳлилчилар жамиятда Мирзиёев ислоҳотларидан кутишлар беш йил олдингидан пасайгани ва ўз ўрнида президентнинг иккинчи муддат учун ваъдалари ҳам бир қадар мўътадиллашганига эътибор қаратмоқда.\nЖумладан, Мирзиёев ўз чиқишида "ўқитувчиларнинг ойлигини 1000 доллар қиламиз" каби олдинги ваъдаларидан фарқли "ўқитувчиларни муносиб иш ҳақи" билан таъминлаш ҳақида гапирди.\nУнинг "ҳокимларни ҳам сайлаймиз" деган беш йил олдинги ваъдаси эса ҳокимликка номзодларни маҳаллий кенгашларда энг кўп ўринларни олган партиялардан кўрсатиш таклифига ўзгарди.\nПрезидент берган барча ваъдалар муҳлати - 2026 йил. Шу йили Мирзиёевнинг иккинчи, Конституцияга мувофиқ охирги муддати ниҳоясига етади. Аммо президент эълон қилган баъзи режалар, масалан, жон бошига ялпи ички маҳсулот ҳажмини 1,6 баробар ошириб, 4000 АҚШ долларига етказиш режаси бу муддат билан чекланмаган.\nПрезидент Мирзиёевнинг номзодини президентликка кўрсатган ЎзЛиДеп қурултойи арафасида Ўзбекистондаги бошқа партиялар ўз номзодларини кўрсатиб бўлган.\n8 сентябрь куни “Адолат” социал-демократик партияси Баҳром Абдуҳалимовни, август ойида Экологик партия Нарзулла Обломуродовни, “Миллий тикланиш” партияси Алишер Қодировни, Халқ-демократик партияси эса Мақсуда Ворисовани президентликка номзод сифатида кўрсатган.


Депутатлар меҳнат вазири лавозимига номзодни маъқуллади – Газета.uz\nҚонунчилик палатаси Тошкентнинг Сергели тумани ҳокими Нозим Ҳусанов номзодини бандлик ва меҳнат муносабатлари вазири лавозимига маъқуллади.\nLotinchada 12 сентябрь 2019, 12:58 Сиёсат\nОлий Мажлис Қонунчилик палатаси депутатлари пайшанба куни Нозим Бахтиёрвич Ҳусанов номзодини Ўзбекистон бандлик ва меҳнат муносабатлари вазири лавозимига маъқуллади. Номзод президентнинг тегишли фармони имзоланганидан сўнг тасдиқланади.\nАввалги меҳнат вазири Шерзод Кудбиев август ойи охирида президентнинг давлат хизмати ва ҳокимият вакиллик органлари билан ҳамкорлик қилиш масалалари бўйича маслаҳатчиси лавозимига тайинланган эди.\nНозим Ҳусанов (1976 йил туғилган) — Тошкент автомобиль-йўллар институти (1997) ва Тошкент молия институти (сиртқи бўлим, 2002) битирувчиси. 2014−2016 йилларда «Микрокредитбанк» очиқ акциядорлик-тижорат банки бошқаруви раиси, 2013−2014 йилларда Ташқи иқтисодий фаолият Миллий банки бошқаруви раисининг биринчи ўринбосари, 2010−2011 йилларда Марказий банк Тошкент вилояти бош бошқармаси бошлиғи лавозимларида фаолият олиб борган.\n2018 йилнинг май ойидан буён Тошкентнинг Сергели тумани ҳокими лавозимида ишлаб келаётган эди.\nМартда Ўзбекистон Конституциясига киритилган тузатишга кўра, Қонунчилик палатаси ваколати кенгайтирилди. Жумладан, депутатлар Вазирлар Маҳкамаси аъзолигига номзодларни кўриб чиқади ва маъқуллайди. Вазирлар Маҳкамаси аъзолари президент тасдиғидан сўнг ўз ажбуриятларини бажаришга киришади.


«Илҳом» мукофоти республика танлови ғолиб ва совриндорлари тақдирланди - Халқ сўзи\n22:13 20 Май 2021 Маданият\nТанлов шоир ва ёзувчилар ҳаёти ва ижодини ўрганиш, уларнинг асарларини таржима қилиш, шу асосда тадқиқотлар ўтказиш, кино ва саҳна асарлари яратиш каби маънавий-маърифий, илмий-ижодий жараёнларда энг юқори натижаларга эришаётган ёшларни излаб топиш ва қўллаб-қувватлаш мақсадида ОТМда таҳсил олаётган ва фаолият юритаётган ёшлар ўртасида ўтказилди. Бу ҳақда ЎзА хабар берди.\nТанловда 1-ўринга Алишер Навоий номидаги Тошкент давлат ўзбек тили ва адабиёти университети 2-босқич магистранти Акром Маликов муносиб топилди. У «Spark» енгил автомобили билан тақдирланди.\n2-ўринга Тошкент давлат шарқшунослик университети жамоаси лойиқ кўрилиб, 30 миллион сўм пул мукофоти билан тақдирланди.\n3-ўринни Фарғона давлат университети талабаси Қобилжон Шерматов ҳамда Қорақалпоқ давлат университети таянч докторанти Малика Палимбетова қўлга киритди. Улар 15 миллион сўм пул мукофотлари билан тақдирланди.\nМукофотларни Ўзбекистон Республикаси Президенти маслаҳатчиси А.Абдувоҳидов ҳамда Бош вазир ўринбосари Б.Мусаев топширди.\nТанлов ғолибларига махсус диплом ва статуэткалар топширилди.


18:08 30.04.2020 (Янгиланган 18:11 30.04.2020)\nКембриж бешлиги аъзолари доимий равишда Марказга Британия ва АҚШнинг иккиюзламачилигини тасдиқловчи далиллар ва ҳужжатларни етказиб туришган.\nИккинчи Жаҳон уруши давридаги иттифоқчилик муносабатлари уруш ниҳояланиши билан якун топишини Москва жуда яхши тушунарди. Кембриж бешлиги аъзолари Марказга доимий равишда Британия ва АҚШнинг иккиюзламачилигини тасдиқловчи далиллар ва ҳужжатларни етказиб берардилар.\nУрушдан кейин вазият урушдан олдинги зиддиятларга қайтди, фақат у эндиликда янги босқичда эди: эндиликда бунда ядровий қурол ва Ғарбнинг янги етакчиси - Қўшма Штатлар ва унинг улкан моддий ресурслари ўз аксини топган эди. Ғарб большевикларни сон-саноқсиз табиий бойликлар ва энг катта бозорни капиталистик эгаликдан юлиб олганликлари учун кечирмоқчи эмас эди. Бундан ҳам ёмони: Совет Иттифоқи бутун дунёга капитализмга муқобил ишлайдиган социалистик тизимни қатъий ва муваффақиятли таклиф қиларди, бу эса уларнинг капиталига тўғридан-тўғри таҳдид эди.\n1945 йилда Ким Филби совет разведкаси раҳбариятига Британиянинг урушдан кейинги стратегик режалари тўғрисида хабар берди: уруш тугашини кутмасдан, СССРга қарши ҳаракатларни бошлаш ва Москвага Шарқий Европада социалистик ҳукуматлар тузиш режасини амалга оширишга йўл қўймаслик. Шу билан бирга, Филби нафақат бу ҳақида хабар берди, балки ўз имкониятларидан келиб чиқиб, бу режаларга халақит берди. 1945-1946 йилларнинг қишида СИС Британия разведкаси резидентуралари Франция, Германия, Швеция, Италия ва Грецияда Совет Иттифоқига фаолият юритган немис (!) агентураси билан алоқаларни тикладилар. Ушбу агентларнинг барчаси 9-чи Британия разведка бўлимининг бошлиғи бўлмиш Филбига Темир парда ортига ташланишидан олдин ҳисобот беришган. Москва уларнинг исмларини тезда аниқлаган.\n1946 йил январ ойи охирида Махфий разведка хизмати (Сикрет интеллидженс сервис, СИС - таҳр), бошқа номи МИ-6, Ким Филбини Туркияга резидент сифатида юборишга қарор қилди. 1947 йил январ ойининг сўнгги кунларида у "гўзал мўъжизаларга бой Истамбул"га жўнади. Ким ўзининг "Менинг махфий урушим" китобида айтишича, ўша пайтда "Истамбул Совет Иттифоқига қарши разведка ишлари олиб борилган асосий жанубий база эди". Унинг учун СИС резидентурасидаги фаолиятининг расмий ниқоби - элчихонанинг биринчи котиби бўлди.\nЛондон қуйидаги вазифани қўйди: биринчи навбатдаги нишон - Совет Иттифоқи, кейинги навбатда - Болқон мамлакатлари. Бу, шунингдек, Туркия махсус хизматлари учун ҳам жуда мақбул бўлди: "Турклар бизни танишган эди ва бизнинг фаолиятимизга фақат Туркияга қарши эмас, балки Совет Иттифоқи ва Болқон мамлакатларига қарши қаратилган бўлган такдирдагина йўл қўйилган эди", - деб ёзади Ким.\nХусусан, бу Туркиянинг шарқий чегараси орқали Грузия ва Арманистонга, шунингдек денгиз орқали - Совет Қора денгиз портларига, Одесса, Николаев ва Новороссийскка савдо кемаларида агентларни жўнатишда намоён бўлди.\nБироқ, агентликка номзодлар билан аниқ муаммодар юзага келди. Турклар бехосдан тасодифий таваккалчиларга, қочқинларга ва контрабандачиларга ишонишган ва рўйҳатдаги деярли барчаси аллақачон ишлатилиб бўлган. Шунинг учун СИС агентликка номзодларни Европа мамлакатларидаги Кавказ муҳожирлари орасида излай бошлади.\n1918 йилда пайдо бўлган қисқа муддат мавжуд бўлган мустақил Грузия ҳукумати раиси меншевик Ной Джордания Париждаги грузин диаспорасига раҳбарлик қилган. Раҳбарлигининг биринчи йилида Джордания Грузияни уч маротаба - Германия, Англия, Деникинга топширишга муваффақ бўлди. 1921 йилда Қизил Армиянинг келиши билан у Парижга қочиб, Грузиянинг "қувғиндаги ҳукуматини" бошқарган. Джордания билан боғланиш учун юборилган СИСнинг вакили, вазият ва истиқболларни баҳолаб, уни Лондонга юборилган телеграммада "аҳмоқ қари така" деб атади.\nДжордания шунга қарамай "идрокли ва бақувват" бўлган икки грузин йигитини топди. Бироқ, уларнинг иккаласи ҳам Парижда туғилган ва Грузияни муҳожир эртаклари орқали билишган. "Улардан бири аниқ тушкунликка тушган", деб ёзади Ким. Бу бечора болаларнинг аҳволи яна шу билан оғирлашдики, турк махсус хизматлари "агентларни" йўлга чиқишидан олдин уларга ўз топшириқларини тушунтириш учун қирқ саккиз соат ушлаб туриши шарти билангина Грузия билан чегараларини кесиб ўтишлари мумкин эди. Шундай қилиб, парижликлар ўзларининг тарихий ватанларига учта топшириқ билан йўл олишган: битта топшириқ Джорданиядан, иккинчиси СИСдан, учинчиси эса турклардан.\nКим Филби, туркиялик раҳбари билан агентларнинг ҳаракатлари янгиликларидан хабар топган: чегара орқали иккита агент ўтказилди; бир неча дақиқадан сўнг автомат отишмаси эшитилди. Агентлар ҳақида бошқа ҳеч нарса эшитилмади.\n1949 йилнинг ёзида Ким Лондондан телеграмма олади: унга Марказий разведка бошқармаси (МРБ) ва Федерал қидирув бюроси (ФҚБ) билан алоқани ушлаб туриш учун СИСнинг АҚШдаги вакили лавозими таклиф қилинди. Бундай ажойиб имкониятдан Ким ва унинг раҳнамоларининг нафаси қайтиб кетган бўлса керак! "Ушбу таклифни қабул қилишга атиги ярим соат вақтим кетди", дейди Ким.\nУшбу тайинлаш жуда истиқболли эди, чунки Америка маҳсус хизматлари билан иш тажрибаси кейинги юқорироқ раҳбарлик лавозимига кўтарилиш учун керак эди. Гап шундаки, Филбининг раҳбарлари, уни бошқалар қаторида МИ-6 раҳбари лавозимига номзодлигини кўриб чиққан.\nВа 1949 йил октябр ойининг охирида Ким Филби "шерлар уясига" келади. Америкада бу йилларда маккартизмнинг даҳшатли даври эди. ФҚБ кетма-кет совет "атом агентлари"ни - Клаус Фукс, Гарри Голд, Давид Грингласс, эр-ҳотин Розенбергларнинг фош этганини ва кейинчалик қатл этилганликлари ҳақидаги маълумотларни ошкор этди. Марказий разведка бошқармаси стратегик операцияларни бошқариш бўлимида ҳаракатга келтирувчи куч Джеймс Энглтон эди - ва у иттифоқдош разведка хизматлари билан алоқаларга масъул бўла туриб, Ким Филби акси эди: "Биз одатда у билан ҳафтасига бир марта "Харвей" меҳмонхонасида билла нонушта қилардик. Баъзида эса тушлик қилардик: "Энглтон, омарлардан завқланиб, Геленнинг ўтмишдаги ва ҳозирги фаолиятини оғзидан кўпик билан ҳимоя қиларди". Эслатиб ўтаман, генерал Рейнҳард Гелен Гитлернинг Шарқий фронтда разведка бошлиғи бўлган ва СССРга қарши кенг қамровли разведка тармоғини бошқарган. 1945 йил апрелида америкаликларга таслим бўлиб, ўз тармоғи билан биргаликда уларнинг ҳизматига ўтди. Гелен учун америкалик ҳўжайин янги бўлди, аммо унинг мақсадлари ўша-ўша эски эди. Америкаликлар учун "ГеленОрг" - "Гелен ташкилоти" - асосий разведка воситаси эди.\nБен Ладен ўз рафиқаси тишига жосуслик чипини ўрнатишларидан хавфсираган\nКейинчалик Энглтоннинг исми рамзий номга айланди. Йигирма йилдан кўпроқ вақт давомида, 1954 йилдан 1975 йилгача у Марказий разведка бошқармаси контрразведкасини бошқарган ва унинг шиддатли шубҳалилиги Генри Киссинджерга, Канада бош вазирлари Пирсон ва Трюдога, шунингдек Германия канцлери Вилли Брандга ҳам тааллуқли бўлган - буларнинг барчаси ва бошқа кўпчиликни Энглтон ёлланган агентлар бўлмаса-да, совет разведкасининг "таъсири остида" деб ҳисоблаган. У ўз кунларини руҳий касаллик билан якунлади.\nАммо, МИ-6 ҳаракатларини МРБ ва ФҚБ билан мувофиқлаштирувчиси ролидаги совет разведкаси ходими Ким Филби билан яқин алоқа Энглтоннинг онгини шикастлаб, унинг ташхисига ёрдам берган бўлиши мумкинлиги истисно эмас. Буюк Британия ва АҚШ, шубҳасиз, энг яқин иттифоқчилар бўлган, аммо уларнинг разведка хизматлари ўртасида рақобат жуда жиддий бўлган. МРБ ва СИС кейинчалик ҳукуматни бошқариши керак бўлган тўнтариш раҳбарларини айниқса маҳкам ушлаб олардилар: кимнинг номзоди ўтса, бу мамлакатни ўша ҳизмат бошқаради. Бу ҳолат Албанияда ўтказилган операция мисолида намоён бўлди, америкаликлар учун ҳам, инглизлар учун ҳам у улкан муваффақиятсизлик билан якунланди. Ким Филбининг "мувофиқлаштируви" остида.\nБолтиқ қўғирчоқлари Атлантиканинг иккала томонида ҳам яхшигина талабга эга эди. СИС ва МРБнинг манфаатлари ўзаро мос бўлмаган номзодлари бор эди. Ким ёзганидек: "Мен ушбу жанговар гуруҳларнинг бир-бирини ғажишлари оқибатида боши берк кўчага кириб қолганларини мамнуният билан кузатганман". Тахмин қилиш керакки, Филбининг ўзи ҳам бу тортишувларга ўт солиб турган.\nВа, албатта, энг кўп талаб рус ва украин муҳожирларга бўлган. Оқ-муҳожир-коллаборационистларнинг Ҳалк-меҳнат иттифоқи (НТС) дастлаб инглизлар томонидан қўллаб-қувватланган, аммо энди улар НТС-ни бошқариш учун шиддатли арьергард жангларни олиб боришга тўғри келди: доллар жуда кучли эди. "НТС-даги катта манфаатларга қарамай, СИС молиявий сабабларга кўра унинг устидан раҳбарликни МРБга топширишга мажбур бўлди", - дейди Ким Филби. "Мулк"ни бўлиш ҳатто расмий битим билан расмийлаштирилди! Гарчи бундан кейин ҳам СИС америкаликларнинг орқасида НТС билан яширин фирибгарликлардан ўзини тиймаган.\nУкраина жуда мазали лаҳм гўштдек эди. Ким Филби вазиятни қуйидагича тасвирлайди. Урушдан олдин ҳам, СИС Украина миллатчи-фашисти Степан Бандера билан алоқада бўлган ва урушдан кейин у Британиялик ҳомийларини Украинада унинг кучли кўмаги борлигига ишонтирди. Аслида бундай эмас эди. Ўз навбатида, МРБ учун Бандера номукаммал эди, чунки унинг фашистик ўта миллатчилиги унинг СССР ҳудудида русларга нисбатан вайронагарчилик ишларини олиб боришига халақит берган бўлар эди. Бундан ташқари, америкаликлар келажакка умид боғлашган, Бандера эса урушгача бўлган авлодга тегишли бўлиб, улар аллақачон билла ишлаб келаётган Украинадаги янги "қаршилик ҳаракати" билан алоҳида алоқага эга бўлмаган.\nSputnik, Даут Логуа\nМахфий хариталар иқтисодий фойдаланиш учун очиқланди\n1949 йилда инглизлар биринчи агентлар гуруҳини радио узатгичлар ва бошқа махфий алоқа воситалари билан таъминлаган ҳолда Украинага юборди. Кейинги йили СИС яна иккита гуруҳни юборди. Уларнинг ҳаммаси изсиз ғойиб бўлишди.\nАммо ИCУ таслим бўлмади. 1951 йил баҳорида инглизлар у ерга ҳар бири олти кишидан иборат яна учта гуруҳни юборди. Самолётлар Кипрдаги аэродромдан жўнади. Бир гуруҳ Львов ва Тернополь орасидаги ҳудудда, иккинчиси - Прутнинг юқори қисмида, Коломыя яқинида, учинчиси - Польшада, Сана ирмоғи яқинида. Филби таъкидлаганидек: "Мен бу гуруҳларга нима бўлганини аниқ билмайман, лекин буни тахмин қилиш қийин эмас".\nУрушдан кейинги Совет Иттифоқидаги зафарли йиллардан 60-70 йил ўтгач, Украина миллатчилари тарихий ахлат қутисидан Бандера номини олишиб, Киев кўчалари бўйлаб машъалалар билан юришади, деб Ким тасаввур қилиши қанчалик қийин бўлган бўлар эди...\nУшбу туркум мақолалар "Ким Филби ва Кембридж бешлиги: Разведкачи қаҳрамонлар тарихий хотирасини сақлаш" таълим лойиҳасининг бир қисмидир.


Этил спиртини (этанолни) олиш учун турли хил усуллардан фойдаланиш мумкин\nkjhfj, Endogen o`sish, Xizmat sifati, АМАЛИЁТ ШАРТНОМАСИ-2019, Фуқаролик жамияти ТЕСТ 2020, jadval 1, daromad va almashtirish samarasi, Фуқоролик жамияти Маъруза матни 2019, 38508, Globallashuv, tarix 11, tarix 11, Документ (1), Cause and effect essay, Cause and effect essay\n1. Кимё саноатида этанол ишлаб чиқариш технологияси ва унинг\nЭтил спиртини (этанолни) олиш учун турли хил усуллардан фойдаланиш мумкин:\n1. Ўз таркибида крахмал ёки қанд маҳсулотлари бўлган (картошка, буғдой ва ҳ.к) турли табиий маҳсулотларни ферментациялаш (ачиттириш);\n2. Этиленни сернокисли суюқ гидратациялаш (А.М.Бутлеров томонидан кашф этилган);\nЭтиленни тўғридан-тўғри гидратациялаш.\nСаноатда техник мақсадлар учун охирги иккита усул жорий этилган. Биринчи усул ҳозир ҳам ишлатилсада, лекин у озиқ-овқат хом ашёсини катта ҳажмда сарфлашни талаб этади ва шунинг учун саноатни\nқониқтирмайди. Ҳозирги кунда этанол ишлаб чиқаришда асосан тўғридан-тўғри гидратация усули кенг қўланилади.\nПаст олифинларнинг асосий манбалари қуйидагилар:\n1. Нефтни қайта ишлаш заводларининг саноат газлари.Улар нефт хом ашёсини деструктив қайта ишлаш жараёнида ҳосил бўлади. Шунда пиролизли газ 45–50% олефинларга эга бўлиб, шу жумладан 20% этиленга эга.\n2.Табиий ва саноат газлардан юқори температурада дегидрирлаш асосида олинадиган газсимон парафинли углеводлар.\n3. 2% гача этиленга эга бўлган коксоли газлар. Улардан фракцион чуқур совитиш орқали этан-яъни 25-35% этиленга эга бўлган этилен фракциясини олиш усули. Концентирлаш ва газ аралашмасидан этиленни ажратиш –сорбция, хемосорбция усуллари ва конденсацион ректификация ёрдамида амалга оширилади. Ушбу усул энг кўп тарқалган, чунки мураккаб водород аралашмасидан, чегаравий ва ночегаравий углеводлардан 20-35% этиленга эга бўлган, 96-99% этиленли концентрацияли фракцияни олиш имконини беради.\nЭтил спирти (этанол) турли ҳолларда сув, спирт, диэтил эфир, глицирин, хлороформ, ацетальдегид ва бензин билан аралашади. Ҳаво билан 3-20% концентрация чегарасида хавфли портлаш аралашмасини ҳосил қилади .\nЭтанол азеотропли аралашмани ҳосил қилади: сув билан азоотропли аралашма 95,6% спиртга эга бўлиб, 78,1С қайнайди (бундай ректификат кўринишида этанол одатда техникада қўлланилади); бензол билан (32,4%; 68,24С); гексанан билан (21%; 58,7С); этилацетат билан (30,8%; 71,8С).\nЭтил спирти оқ-мовий рангда ёнади. Парнинг сувдаги эрувчанлик коэффициенти 1412 (40С-да); инсон қонида 1370 – 1580 (37С-да). ГОСТ 8314-57 бўйича, спиртдаги примеслар таркиби дарахсимон моддалардан олинганда (гидролиз орқали) ниҳоятда чегараланган.\nЭтанолнинг ўз-ўзидан ёниб кетиши 422,8°С.-ни ташкил этади. Унинг парлари ҳаво билан портловчи аралашмани ташкил этади. Учқун температураси 13,0°С бўлиб, у қуйидаги диапазонга эга: пастки 3,28 об.% ва юқориси 18,95 об.%. Этанол наркотик хусусиятга эга, унда ПДК 1000 мг/м3, ни ташкил этади. Унинг хавфлилик синфи тўртга тенг.


«Beeline» Ўзбекистонда биринчи бўлиб LTE-роумингни ишга...\n01.06.2018 12:15 0 23713\nЭнди «Beeline»нинг барча абонентлари роумингда тўртинчи авлод юқори тезликдаги мобил интернетнинг барча афзалликларини ҳис қилиш имкониятига эга бўладилар. Ҳозирги кунда 4G тармоғи Россия ва Қозоғистонда «Beeline» уяли алоқа операторлари тармоғида мавжуд, дейилади компания маълумотида.\nЧет эл сафарида юқори тезликдаги интернетдан фойдаланиш учун қўшимча хизматларни улашнинг ҳожати йўқ. Фақатгина қурилма (смартфон ёки планшет) ва SIM-карта 4G режимини қўллаб-қувватлаши керак. SIM-картани 4G USIMга «Beeline» савдо ва хизмат кўрсатиш офисларида алмаштириш мумкин.\nМаълум қилинишича, компания LTE-роумингни янада ривожлантириш ва 4G қамров ҳудудига кирувчи операторлар ва давлатлар сонини кўпайтиришни режалаштирмоқда.\nBeeline LTE роуминг\nТехнология 14/06, 14:00


Беларус бош вазири мамлакат Россия Федерациясини қурол-яроғ билан таъминлашини айтди\n25 May 21:10 Жаҳон\nБЕЛАРУС БОШ ВАЗИР ДУНЁДА РОССИЯ ФЕДЕРАЦИЯСИ ҚУРОЛ\nБеларус Россияга қурол етказиб бераётганини тасдиқлади.\nЛукашенко режимининг “бош вазири” Роман Головченко Беларус Россия Федерациясига қурол етказиб беришини айтди. “Премер”нинг сўзларига кўра, Беларус қуроллари нафақат мамлакат ичида, балки “Россия Федерацияси эҳтиёжлари учун” ҳам талабга эга.\nРоссияда ишлаб чиқарилган қуроллар ҳозирда россиялик истеъмолчилар орасида талабга эга, деди Головченко 24 май куни кечқурун “Беларус-1” давлат телеканалида намойиш этилган “Ярим тунгача” дастурида.\n2018-2020-йилларда Давлат ҳарбий-саноат қўмитасини бошқарган Главченко Ғарбнинг Ҳарбий-саноат мажмуасига қарши санкциялари туфайли маҳсулотларни экспорт қилишда қийинчиликлар юзага келганини тан олди.\nУкраина чиқариб юборишни режалаштирган дипломатни тайинлади\n«Импорт бўйича жуда кенг кўламли чекловлар. Биз Ғарб компонентларидан фойдаланганимиз сир эмас. Лекин Беларус ҳарбий-саноат комплекси бир неча йиллардан бери санкциялар остида», – дея таъкидлади у.\nУнинг сўзларига кўра, бунинг учун ишлаб чиқарувчилар «импорт ўрнини босиш билан шуғулланган, Россия ишлаб чиқарувчилари билан алоқаларни мустаҳкамлаган».\nВа, албатта, қуроллар нафақат республиканинг ички эҳтиёжлари учун, балки Россия Федерацияси учун ҳам катта талабга эга. Бизда умумий дастурлар мавжуд.\nБиз бўлган нарсани яхшилаш устида жадал ишлаяпмиз, тадқиқот ва ишланмаларни, шу жумладан Украинадаги воқеалар тажрибасини ҳисобга олган ҳолда олиб боряпмиз.\n«Шунинг учун ҳозир Беларус мудофааси учун жуда масъулиятли ва динамик давр», деди Главченко.\nАҚШ Украина учун 18 миллион долларга дронларга буюртма берди


Коронавирус инқилоби сабаб бутун дунё спортидаги мусобақалар катта ўзгаришларга юз тутмоқда. Шу сабабли бу йил ўтиши режалаштирилган Токио Олимпиадаси ҳам бир йилга қолдирилди.\nБиз учун 2021 йил дзюдо бўйича Тошкент мезбонлик қиладиган жаҳон чемпионатининг қачон ўтиши кўпроқ аҳамиятли. Халқаро дзюдо федерацияси президенти Мариус Визер дзюдо спортининг яқин келажаги ҳақида мурожаат билан чиқар экан, бу мавзуга ҳам алоҳида тўхталиб ўтди.\n«2021 йилги жаҳон чемпионати ҳам Токио Олимпиадасининг саралаш босқичи доирасига киритилиши мумкин. Аммо барчаси вирус пандемиясининг бутун дунё бўйлаб қачон якунига етишига қараб ҳал бўлади. Шуни аниқ айтишимиз мумкинки, Қатарда ўтадиган Мастерс турнири квалификацион даражани сақлаб қолади», – деди Мариус Визер.\nХалқаро Олимпия қўмитаси Токио Олимпиадасининг янги муддатини 2021 йилнинг 23 июлидан 8 август кунларига белгилади. Дзюдо бўйича жаҳон чемпионатлари эса ҳар йили август ойининг сўнгида ўтказилади. Шу боис агар Тошкентда ўтадиган жаҳон чемпионати квалификацион мусобақалар орасига киритилса, ташкилотнинг янгиланган тақвимида катта эҳтимолда 2021 йилнинг май ойигача ўтишини кутиш мумкин. Шунингдек, дунё биринчилигини жорий йил кузда пойтахтимизда ўтадиган Гран-при мусобақаси билан ўрнини алмаштириш варианти ҳам йўқ эмас. Эслатиб ўтамиз, жаҳон чемпионати ғолиби Олимпия ва жаҳон рейтинги учун 2000 очкога эга бўлади.


Германия Ҳарбий денгиз кучларига қарашли «Баден-Вюртемберг» русумли фрегат (борт рақами F 222) қурилиши TKMS компаниясининг кемасозлик корхонасида 2011 йилнинг ноябрь ойида бошланган ва 2014 йилнинг 28 мартида илк марта сувга туширилган. Мазкур жанговар кема синовлар доирасида аниқланган лойиҳавий камчиликлар бартараф этилганидан сўнг 2019 йилнинг 1-чорагида мамлакат Ҳарбий денгиз кучларига топширилган.\nКеманинг техник-тактик тавсифлари қуйидагича: тўлиқ сув сиғими 7316 тонна, узунлиги 149,5 метр, эни 18,8 метр, сувга ботиб туриш даражаси 5 метр. CODLAG схемаси бўйича ишланган бош энергетика қурилмаси таркибига қуввати 26 820 от кучига тенг бўлган LM 2500 типидаги газ-турбина двигатели, тўртта дизель двигатели (қуввати 16 100 от кучига тенг) ҳамда иккита эшкакли электр двигатели (12 100 от кучи) киради. Максимал юриш тезлиги 26 узел, сузиш масофаси 18 узел тежамкор тезликда 4000 миляни ташкил этади. Қуроллари: «Гарпун» типидаги кемаларга қарши ракеталар учун мўлжалланган 2 та тўрт контейнерли ишга тушириш қурилмаси, RAM русумли зенит-ракета комплекси, 127 мм.ли «ОТО Мелара» автоматик қурилмаси, иккита 27 мм.ли MLG-27 типидаги автоматик қурилма, масофадан бошқарилувчи 5 та 12,7 мм.ли пулемёт, еттита 7,62 мм.ли пулемёт, иккита МН-90 русумли вертолёт. Экипаж 140 кишидан иборат.


“Ўргимчак ини” ёки коррупциядан жамиятимиз қачон қутулади? – HURRIYAT\n2 yil oldin Behzod 348\nДунёнинг ривожланган давлатлари чўнтагидан “тушиб қолган” коррупцияни ривожланиш сари илдам қадам ташлаётганимизда айрим амалдорлар топиб олишмадимикин…\nЖамиятимизда коррупция, турли жиноятларни содир этиш ва бошқа ҳуқуқбузарлик ҳолатларига қарши курашиш, уларга йўл қўймаслик, жиноятга жазо, албатта, муқаррар экани тўғрисидаги қонун талабларини амалда таъминлаш бўйича қатъий чоралар кўришимиз зарур.\nКоррупционер, менинг назаримда, пора олувчи эмас, балки пул топишнинг энг нозик йўлларини ўта сезгирлик билан ихтиро қилувчидир. Унинг ихтироси, наинки оддий одамларни, ҳатто профессионал экспертларни ҳам чалғитаяпти. Гарчи, уларнинг ҳаракати соғлом жамиятни издан чиқариш, амалдаги одилона сиёсатга путур етказиш, алалоқибат тизимнинг издан чиқишига олиб келиши мумкин бўлса-да, айрим ҳолларда жазодан қутулиб қолишаяпти.\nТаҳририятимизга ариза билан мурожаат қилган Фарғона вилояти Бағдод туманидаги Қўштегирмон қишлоғида яшовчи Исоқжон Олимовга туман ҳокимининг 2011 йил 3 июндаги 227-сонли қарори билан эскирган электр асбобларини тузатиш устахонаси очишига ер ажратилиб, фаолиятига рухсат берилади. Ер участкасига бўлган ҳуқуқнинг давлат рўйхатидан ўтказилгани тўғрисидаги гувоҳнома тақдим этилгач, тадбиркор устачилик фаолиятини юрита бошлайди. 2017 йилга келиб атрофидаги ер майдонлари кимларгадир уй-жой қуриш учун берилганда, улар эски қатнов йўлини ёпишади, бошқа тарафдан янги йўл очишади, натижада тадбиркорнинг устахонасига кириб-чиқиш йўли бекилиб қолади.\nБир қараганда оддий ҳолатдек туйилади, аммо оила бюджетини таъминлаб турган тадбиркорнинг бозори синди, мана, икки йилдирки, ўз ҳақини ажратиб ололмай овора.\n— Арз қилмаган жойим қолмади. Бош прокуратурага, Олий судга, вилоят ҳокимига ва бошқа кўп жойга ёрдам сўраб хат жўнатдим, бари туман ҳокимиятига қайтиб келди. Туман мутасаддилари эса менга ёзган жавоб хатида “бажарамиз”, дейишади, амалда бажаришмайди. Балки юқорига “бажарилди”, деб ҳисобот беришаётгандир… Ёшим етмишга қараб бораяпти, шу устахонани юритиб рўзғор тебратиб турувдик, бошқа касбимиз йўқ, сизлардан мадад кутиб келдик, — дея гап бошлади тадбиркор Исоқжон Олимов. — Мендан умидвормикин ё деб ўйлаб қоламан. Эски-туски электр буюмларни тузатаман, ўзингиз биласиз, янгисини сотиб ололмаганлар эскисини тузаттиргани олиб келишади. Уларнинг берган чой-чақа пулига рози бўлиб ишлайман. Нимамга умидвор бўлади, билмасам…\nХалқимизда: “Еган оғиз уялар”, деган нақл бор. Туман ҳокимияти мутасаддилари нега бир нуроний одамнинг оғирини енгил қилмаяпти?..\nАхир, водийдан Тошкентга, айниқса, етмишни қоралаган одамга, ҳадеб келиб-кетишнинг ўзи бўлмайди. Вилоят ёки туман раҳбарияти савоб учун ҳам муаммони ҳал этса, асакаси кетармиди?.. Наҳотки, одамларда инсонийлик, меҳр-оқибат, динимизда айтилганидек, бир-бирига кўмак кўрсатиш туйғулари сўниб бораётган бўлса…\nПрезидентимиз томонидан халқ манфаатини кўзлаб, уларга тегишли мулкни талон-тарож қилишнинг олдини олиш мақсадида 2017 йил 3 январда “Коррупцияга қарши курашиш тўғрисида”ги Қонун қабул қилинди. Қонунда коррупцияга оид ҳуқуқбузарлик ва манфаатлар тўқнашувига доир тушунчаларга таъриф берилди. Шунингдек, коррупция — шахснинг ўз мансаб ёки хизмат мавқеидан шахсий манфаатларини ёхуд ўзга шахсларнинг манфаатларини кўзлаб моддий ёки номоддий наф олиш мақсадида қонунга хилоф равишда фойдаланиши, дейилди.\nҲокимлар ва уларнинг ўринбосарлари қонунда белгиланган тартибда ишни олиб бормагани, аҳолига қўпол муомалада бўлаётгани ҳам коррупциянинг бир кўриниши эмасми?..\nШу ўринда келинг, “коррупция” атамасига тўхталсак, бу сўз лотин тилидаги “corruptio” сўзидан олинган бўлиб, “бузиш, сотиб олиш” маъносини беради. Унинг грамматик бир илдизли бошқа маъноси “коррозия”, яъни “чириш” ёки “занглаш” деганидир. Демак, унинг ижтимоий кўриниши “ҳокимиятни бузиш, чиритиш учун сотиб олиш”, деган маънони англатади.\nХалқаро миқёсда ўтказилган Европа Кенгаши гуруҳларининг 1-сессияси (1995 йил 22-24 февраль, Страсбург)даги йиғинда “Коррупция – пора олиш (ўзига оғдириш), давлат ёки хусусий соҳада фаолият юритадиган шахснинг ўз мансаб вазифасидан фойдаланиб, мажбуриятларини бажармаслик, ўзи ёки ўзга шахс манфаати учун ҳар қандай шаклдаги афзалликка эга бўлиш мақсадида ифодаланган хатти-ҳаракат”, дея баҳо берилганди.\nМаълум бўладики, коррупция бутунжаҳон ҳамжамиятининг умумий муаммосига айланиб улгурган. Чунки “бузиш, сотиб олиш, занглатиш” ҳар қандай давлат ва жамиятнинг сиёсий-иқтисодий ривожланишига жиддий путур етказади, инсон ҳуқуқ ва эркинликларининг поймол бўлишига олиб келади.\nШу кунларда ҳар бир онгли инсонни бир савол ўйлантираяпти: “Тагли-тугли лавозимга раҳбар этиб тайинланган шахс, етарли шароитга эга бўлса, унга нима етишмайди? Ахир, ҳеч ким унинг зиммасига: “Бутун шаҳар аҳолиси сенинг елкангда, раҳбар бўлдингми, энди боқасан”, деб юк юкламаган-ку”… Аслида, юксак маънавиятли, мустаҳкам иродали инсон коррупцияга яқин юрмайди!\n“Жиноятнинг ёпиқ ва энг қабиҳ тури бор, бу — коррупция ва порахўрлик. Жиноятнинг бу тури бошқарув аппаратини издан чиқарибгина қолмай, бозор асосларини ҳам барбод этиши мумкин. Коррупция, энг аввало, уюшган жиноий тузилмаларга мададкор бўлиш ёки тўғридан-тўғри ёрдам бериш учун давлат хизматининг имкониятларидан фойдаланишдир”, деган эди Президент Шавкат Мирзиёев.\nРеспубликамизда коррупцияга қарши курашиш бўйича Давлат дастури тасдиқланган бўлиб, амалиётга татбиқ этилди. Ташкил қилинган комиссия таркибига Бош прокурор бошлиқ, маҳаллалараро комиссияларга Қорақалпоғистон Республикаси, Тошкент шаҳри ва вилоятлар прокурорлари раҳбарлик қилмоқда.\nАммо нега натижалар ижобий эмас?\nКоррупция ўргимчак инига ўхшайди, унинг учлари мустаҳкам устунга боғланган бўлса керакки, кейинги ўтган даврда ҳуқуқ тартибот органларида тез-тез кадр алмашиши ҳолатлари кўзга ташланаяпти. Бундай дейишимизга сабаб, ахир, эгали жойни эгасидан рухсатсиз ўзгага сотишни шунчаки хайрия деб бўлмаслигини мактаб ўқувчиси ҳам билади. Яна бир мисол, давлатимиз томонидан мўътабар ва мунис оналаримиз юксак эъзоз топаётгани ҳеч кимга сир эмас, аммо шу кунларда ижтимоий тармоқларда бир гуруҳ онахонларнинг: “Биз фақат Президентимизга арзимизни айтамиз. Ҳокимлар ваъда қилади, бажармайди. Уйимиз эски бўлса ҳам яшаб турувдик, бузишга бузди, шу кунгача зарар қопланмади. Уй-жойимиз ўрнига қурилган кўп қаватли уйдан беришди-ю, тағин алдашди, уй нархи бозор баҳосида, яна ўз ҳисобимиздан кредитга беришди. Бузилган уйимизнинг пулини эса тўлашмади”, сингари гаплари туширилган видео намойиш этилди. Бугунга келиб, бузиш-қуришлар сабаб одамлар яшаб турган уй-жойини ҳам ўзиники эканига шубҳалана бошлашди. Ҳа, тан олиш керак, биз улкан ҳайратлар ичида яшай бошладик…\nАгар фақат Тошкент ва марказлашган шаҳарлардагина интернет бор десак янглишамиз, мамлакатимизнинг энг чекка ҳудудларига ҳам интернет кириб борганини унутмаслик керак. Аҳолининг барча қатлами содир бўлаётган воқеа ёки ҳодисалардан саноқли дақиқаларда хабардор бўлишмоқда. Шундай экан, бор нарсани бор деб айтиш, ҳар қандай муаммони ўз вақтида ҳал этиш ўринлидир.\nҚолаверса, одамлар Қашқадарё, Фарғона ва Хоразм вилоятларидаги бузиш-қуриш воқеаларини ҳали унутгани йўқ. Эндиликда Президентимизнинг қарори билан одамларни рози қилиш учун жойлардаги давлат миқёсидаги режаларни амалга оширишда йўл-қурилиш ишларига тўсиқ бўладиган маиший хизмат кўрсатиш шохобчаларини, одамлар яшаб келаётган уй-жойларни бузиш, фақат Бош вазирнинг рухсати билан амалга ошириладиган бўлди. Шунингдек, кўрилган зарарни зудлик билан қоплаш назарда тутилди.\nШунга қарамай, баъзи жойларда уй-жойи бузилган одамларнинг кўрган зарари ҳалигача қопланмагани, айрим мутасаддиларнинг амалдаги қонунчиликка риоя этмаётганини кўрсатади. Мамлакатимизда демократик ҳуқуқий давлат барпо этиш, барча фуқароларнинг қонун олдида тенглигини таъминлаш, турмуш фаровонлигига эришиш йўлида қилинаётган саъй-ҳаракатлар, албатта, ўз самарасини бериши керак.\nМамлакатимиз аҳолиси турмуш фаровонлигини ошириш, уларнинг турмуш барқарорлигини таъминлаш, энг муҳими, азалий давлатчилик асосларининг мустаҳкам устунларини ташқи ва ички хавфдан асраш учун ҳам коррупцияни тугатишда қонун устуворлигини таъминлаш йўлида якдиллик билан ҳаракат қилиш лозимлигини давр тақозо этмоқда.\nPrevious Топганимиз фақат тўйга эмас, илмга ҳам буюрсин\nNext Азалий дўстлик ва қардошлик алоқаларининг янги даври


Ютинганда қулоқ оғриғи?!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ютинганда қулоқ оғриғи?!\t10:26, 19 ноябрь\t— Уч яшар ўғлим овқат чайнаб ютаётганида қулоғини ушлаб, оғриётганини айтди. Шифокорга кўрсатсам, отит деб ташхис қўйди. Бу қандай касаллик? Уни уйда даволаса бўладими?\nНазира Абдуллаева, Жиззах вилояти\nСаволга шифокор-педиатр, тиббиёт фанлари номзоди Дилфуза ТУРДИЕВА жавоб беради.\n— Отит — ўрта қулоқнинг яллиғланишидир. Фарзандингизда отит эндигина бошланган бўлса, иссиқ муолажа орқали унинг аҳволини бироз енгиллаштириш мумкин. Буни қуйидагича бажарасиз: эни 1 см., узунлиги 10 см. бўлган бинтни спирт ёки борат кислотасига намлаб, қулоқ тешигига (бироз ичкарироққа) эҳтиёткорлик билан тиқиб қўясиз. Сўнг бинтни квадрат шаклида тўрт қават қилиб, ўртасини овалсимон шаклда қирқиб оласиз (бу тешикдан қулоқ чаноғини ўтказасиз). Тайёрлаган бинтингизни спирт билан намлаб қулоққа кийгизиб қўясиз. Устидан намликни шимиб олмайдиган қоғоз қўйиб (унинг ҳам ўртаси тешилади), унинг устидан пахта қўясиз. Сўнг чит рўмол билан боғлайсиз.\nОтитни ўз вақтида даволатмасангиз, яллиғланган жой йиринглаб, бора-бора қулоқ пардаси тешилиши ҳам мумкин. Бу эса эшитиш қобилияти пасайишига олиб келади.\n«Дори ичиб семириб кетдим, энди озоламанми?»\tБуйрак, қулоқ, кўз, тиш ва қандли диабет хасталикларини даволовчи АНОР!\tЮрак учун фойдали маҳсулотлар!\tОртиқча калорияларни парчалашнинг 9 усули\tВеналарингиз қай аҳволдалигини биласизми? Текшириб кўринг!\t“Қизалоқ ва маймоқ” болалар учун зарарли мультфильм деб тан олинди\tОтправить\nЮрак учун фойдали маҳсулотлар!\nОртиқча калорияларни парчалашнинг 9 усули\nВеналарингиз қай аҳволдалигини биласизми? Текшириб кўринг!\n«Тирноғингни ғажима!» Онихофагия - одатми ёки касаллик?


Бутунжаҳон жамғариш куни доирасида ёшлар ўртасида видеороликлар танлови - Ўзбекистон Республикаси Марказий банки\nБутунжаҳон жамғариш куни доирасида ёшлар ўртасида видеороликлар танлови\nЯнгиланган сана: 24 Окт 2019, 12:44\nХурматли ўқувчи ва талабалар! Ўзбекистон Республикаси Марказий банки Бутунжаҳон жамғариш куни доирасида ёшлар ўртасида видеороликлар танловини эълон қилади!\n«Жамғарма қандай қилиб бой бўлишга ёрдам беради?» (мактаб ўқувчилари учун)\n«Жамғармани банкларда сақлаган яхши» (талабалар учун)\nҒолиблар қуйидаги совринларга эга бўлади:\n1 ўрин: iPad Air планшети;\n2-3 ўрин: Марказий банк кумуш тангалари.\nДавомийлиги 1-1,5 дақиқа;\nФормати: AVI, MPEG-4, MP3.\nВидеороликни танлашда асосий мезонлар сифатида ишингизга бўлган ижодий ёндашувингиз, уни маълумотлилик даражаси ва ўзига хослигига алоҳида эътибор қаратилади.\n1. Ҳакамлар ҳар бир мавзу бўйича учта (3) энг яхши ишни танлаб олади.\n2. Танловнинг энг яхши ўчта иши 2019 йилнинг 30 октябридаМарказий банкнинг телеграм каналига овоз бериш учун жойлаштирилади.\nҒолиблар ҳар бир мавзу бўйича берилган овозлар сонига қараб аниқланади.\nТанловга ариза ва ишлар 2019 йилнинг 15 октябридан 28 октябрига қадар cbu.savingsevent@gmail.com ёки international@cbu.uz электрон манзилига юборилиши (хат мавзусида «Видеороликлар танлови» деб кўрсатилиши лозим), шунингдек ахборот ташувчи мосламаларда Марказий банкка бевосита тақдим этилиши лозим.\nСаволлар туғилганда қуйидаги телефон рақамлар орқали мурожаат қилишингиз мумкин: +99871 212-61-95, +998 71 212-60-71\ndocx 12.3 KB\nНа русском: Конкурс по созданию видеороликов среди молодежи в рамках Всемирного дня сбережений\nОхирги янгиланиш: 04.07.2022, 08:00 (GMT+5)


ЖССТ коронавируснинг иккинчи тўлқини миллионлаб ўлимларга олиб келиши мумкинлигидан огоҳлантирди - Zamin.uz\n09:26 / 28.06.2020\nЖССТ коронавируснинг иккинчи тўлқини миллионлаб ўлимларга олиб келиши мумкинлигидан огоҳлантирди\nДунёда коронавируснинг иккинчи тўлқини юз бергудек бўлса, миллионлаб одамлар вафот этиши мумкин. Бу ҳақда Жаҳон соғлиқни сақлаш ташкилоти бош директорининг стратегик масалалар бўйича ёрдамчиси Раньери Герра айтиб ўтди.\nМутахассис коронавирус пандемиясини ХХ аср бошидаги “испан гриппи”га қиёслаган ва глобал кўламда коронавирус пандемияси “ЖССТ кутгандек авж олаётганини” айтган.\n“Испан гриппи билан таққослаш у [испан гриппи] ҳам ўзини ҳозирда коронавирус каби тутганини кўрсатмоқда. 1918 йил ёзида у пасайган ва сентябрь ҳамда октябрда қақшатқич тарзда яна авж олган ва унинг иккинчи тўлқини вақтида 50 млн киши ҳалок бўлган”, деб таъкидлаб ўтди Герра.\n“Пандемия ўзини биз кутаётгандек тутмоқда”, деб қўшимча қилган мутахассис.\nГерранинг бу сўзлари Европа ва дунёнинг бошқа минтақаларида карантин чекловлари юмшатилаётгани ортида янгради.\nEuronews телеканалининг хабар беришича, ЖССТнинг Европадаги бўлими мутахассислари Европада чекловлар бекор қилина бошлангандан кейин коронавирус жадал тарқала бошлаганидан хавотир билдиришмоқда.\nМутахассислар агар тезкор чоралар кўрилмаса, Европа давлатлари соғлиқни сақлаш тизими яна таназзулга юз тутишидан огоҳлантиришмоқда.\nЖССТнинг Европа бўйича минтақавий бюросига кирувчи давлатларда охирги ҳафтада 130 мингдан кўпроқ янги касалланиш ҳолати қайд этилган. “Охирги 2 ҳафта давомида 30 та давлатда янги ҳолатлар кўпаяётгани қайд қилинмоқда. Бу давлатлардан 11 тасида инфекция тарқалиши тезлашгани кўп сонда касалланиш ҳолатларига олиб келди ва бунга қарши бирор чора кўрилмаса, Европа соғлиқни сақлаш тизими яна таназзулга юз тутади”, деб айтган бюро директори Ханс Клюге.\nWorldometer порталининг охирги маълумотларига кўра, айни вақтда дунёда вирусга чалинганлар сони 10 млндан, ундан вафот этганлар сони 500 мингдан ошиб кетди.\nИспан гриппи (испанка) эпидемияси 1918 йил январидан 1920 йилгача давом этган. Унга бутун дунёда камида 550 млн киши чалинган. Ундан вафот этганлар сони 50-100 млнгача баҳоланади. Шунга кўра, “испанка”дан ўлим даражаси 20 фоизгача етган.\nЭпидемия Биринчи жаҳон урушининг охирги кунлари бошланган. Унинг авж олишига уруш қийинчиликлари – антисанитария, ёмон овқатланиш, ҳарбий лагерлар ва қочқинлар лагерларининг бир-бирига яқин жойлашгани олиб келган.\nУшбу касалликнинг илк жабрдийдалари 1918 йил бошида АҚШда пайдо бўлганига қарамай, у “испан гриппи” номини олган. Бунга эса Биринчи жаҳон урушидаги ҳарбий цензура армия ва аҳоли ўртасида бошланган эпидемия ҳақида хабар қилишга тўсқинлик қилгани сабаб ҳисобланади. Натижада нейтрал Испания Европа давлатларидан биринчи бўлиб 1918 йил майида эпидемия ҳақида ошкора маълум қилган.\nПрофессор коронавируснинг иккинчи тўлқини қандай кечиши ҳақида сўзлаб берди\n12-06-2020, 19:17, Дунё\n4-06-2020, 20:53, Дунё\n23-05-2020, 09:30, Дунё\n19-04-2020, 12:25, Дунё\nКоронавирус ўлим ҳолати бўйича чўчқа гриппидан ўн баробар хавфлироқ — ЖССТ\n14-04-2020, 11:50, Дунё\nСадир Жапаров ҳокимиятни куч билан эгаллаб олишга уриниш иши бўйича оқланди


12 февраль куни Ўзбекистонда кутилаётган об-ҳаво маълумоти\n14:41 / 11.02.2019 21826\nТошкент шаҳри. Республика Гидрометеорология марказининг хабар беришича, 12 февраль куни пойтахтда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 2-4, кундузи 14-16 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 2-7 даража илиқ бўлади.\nБухоро ва Навоий вилояти. Ҳаво ўзгариб туради, айрим жойларда ёмғир ёғиб, туман тушиши мумкин. Шарқдан секундига 7-12 метр тезликда шамол эсади. Кечаси 2-7, кундузи 10-15 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7, кундузи 12-17 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, айрим жойларда ёмғир ёғиб, туман тушиши мумкин. Шарқдан секундига 7-12 метр тезликда шамол эсади. Кечаси 5-10, кундузи 12-17 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 7-12 даража илиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёғингарчилик бўлади (ёмғир, қор). Қор кўчиши хавфи бор. Айрим жойларда туман тушиши мумкин. Ғарбдан секундига 7-12 метр тезликда шамол эсади. Кечаси 4-9 даража совуқ, кундузи 5-10 даража илиқ бўлади.


Фан-техника 16:00 / 03.04.2021 34513\nMobiuz 16 та тариф режасида МБ ва дақиқалар ҳажмини оширди, шунингдек ойлик Интернет-тўпламлар нархларини пасайтирди.\n2020 йилнинг октябрь ойида мобил алоқа оператори (2021 йилнинг 31 мартигача) махсус акциялар доирасида тариф режалари, ойлик Интернет-тўпламлар ва OnNet опцияларини тақдим этиш шартларини янада қулай қилган эди. Жорий йилнинг 1 апрелидан бошлаб компания ушбу қулайликларни сақлаб қолди ва улар доимий тарзда бўлишини эълон қилди.\nХусусан, Mobiuz ойлик ва йиллик абонент тўловига эга 16 та тариф режасини янгилади. Улар қаторида: Mobi туркумига кирувчи 8 та тариф (Mobi 20, 30, 40, 50, 70, 90, 110, 150), 5 та йиллик Mobi тарифлари, Интернет учун 2 та тариф режаси (Gap Yo‘q ва Gap Yo‘q Pro), шунингдек, Omad Plus ижтимоий тарифларидир.\nМасалан, Mobi 90 тариф режаси бўйича 65 000 МБ, тармоқ ичида чексиз суҳбат, Ўзбекистон бўйича қўнғироқларга 3 500 дақиқа ва худди шунча SMS-хабарлар тақдим этилмоқда. Унинг абонент тўлови 90 минг сўм. Gap Yo‘q Pro эса ойига 75 минг сўмга кундузги 35 000 МБ, тунги 25 000 МБ, 1 000 дақиқани ўз ичига олган.\nШу билан бирга Mobiuz барча ойлик Интернет-тўпламлар нархларини ҳам кескин арзонлаштирди. Масалан, олти ой аввал нархи 200 минг сўмдан юқори бўлган 50 000 МБлик тўплам ҳозирда атиги 75 минг сўмга тақдим этилмоқда.\nҲар ойда автоматик равишда белгиланадиган OnNet тўпламлари нархларидаги ўзгаришлар унданам сезиларли – иккинчи ойдан бошлаб улар янада арзонлашади. 50 000 МБ биринчи ойда 75 минг сўмни ташкил қилса, иккинчи ойдан бошлаб унинг нархи 67.5 минг сўмгача тушади.\n«Ўтган ойлар давомида акцияларни доимий равишда ўтказиш бўйича абонентлардан кўплаб таклифлар келиб тушди. Натижада, Mobiuz маҳсулот ва хизматларининг ҳамёнбоп нарх-наволари энди вақтинчалик акция эмас, балки мобил алоқа операторининг доимий таклифидир. Бу орқали биз яна бир бор таъкидламоқчимизки, хизматларимиздан фойдаланувчи абонентларга меҳр ва эътибор кўрсатиш биз учун устувор аҳамиятга эга. Йил давомида ва келгусида бу йўсиндаги ижобий ўзгаришларни давом эттирамиз", – деб таъкидлади Mobiuz'нинг жамоатчилик билан алоқалар бўйича расмий вакили Сардор Тожиев.\nАйни пайтда Mobiuz мобил алоқа оператори бошқа Интернет маҳсулот ва хизматлари нархларини ҳам пасайтириш устида иш олиб бормоқда. Ҳозирча акция кўринишида бўлган ва 23 майгача давом этадиган фаоллик бўйича кунлик Интернет-тўпламлар ва “Тунги DRIVE” тунги чексиз Интернет хизмати арзонлаштирилди.\nБундан ташқари, 1 апрелдан бошлаб Mobiuz яна бир қулай тариф режасини жорий қилди. У ҳақда кўпроқ маълумот олиш учун ўзбек тилидаги t.me/MOBIUZuzb Telegram-каналига обуна бўлинг.


АҚШ янги ҳарбий қуролни синовдан ўтказди — фото - Bugun.uz\nАҚШ янги ҳарбий қуролни синовдан ўтказди — фото\n11:07 | 16-12-2021\nАҚШ ҳарбий-денгиз кучлари Аден кўрфазида сувости кемаларига қарши лазер қуролини синовдан ўтказди. Бу ҳақда АҚШ бешинчи флоти веб-сайтида хабар берилди.\nМаълум қилинишича, АҚШ ҳарбий-денгиз кучларининг «Портланд» ҳарбий кемаси кўрфазида ўқув нишонига юқори энергияли лазер қурол тизимидан синов ўқини отган. «Ўқ нишонга муваффақиятли тегди», дейилади хабарда. Бунгача кема 2020 йилнинг май ойида дронни уриб тушириш учун лазер қуролидан фойдаланган.\nФото: АҚШ бешинчи флоти ахборот хизмати\n«Associated Press» агентлигининг ёзишича, янги тизим Қизил денгиздаги яманлик хусий исёнчилар томонидан қўлланган портловчи моддага эга учувчисиз самолётларга қарши курашда қўлланилиши мумкин.\nҚайд этилишича, синов зонаси яқинида 2014 йилнинг мартидан буён тўқнашув давом этаётган Яман жойлашган. Саудия Арабистони бошчилигидаги араб коалицияси Яман президенти Абд Раббо Мансур Ҳодий қўшинларини мамлакатнинг бир қисмини назорат қилаётган хусий исёнчиларга қарши курашда қўллаб-қувватламоқда.\nЖанг Қизил денгиз ва уни Адан кўрфази билан боғлайдиган Боб ал-Мандеб бўғозига ҳам таъсир қилган. Ушбу денгиз йўли Сувайш канали ва Ўрта Ер денгизига олиб бориб, Европа ва Осиёни боғлайдиган энг муҳим савдо денгиз йўлларидан бири ҳисобланади.\nАввалроқ Хитойнинг олтинчи авлод махфий қирувчи самолёти суратга олинганди. Шунингдек, Франциянинг самолёт ишлаб чиқарувчи компанияси учар таксини тақдим этганди.